financijski izvještaji I

IZVJEŠTAJ NEOVISNOG REVIZORA

31. PROSINCA 2024.

energo D.o.o.

rijeka

**SADRŽAJ**

Izvještaj poslovodstva 1-14

Odgovornost za financijske izvještaje 17

Izvještaj neovisnog revizora 18

Račun dobiti i gubitka 24

Bilanca 26

Izvještaj o promjenama kapitala 30

Izvještaj o novčanom toku 31

Bilješke uz godišnje financijske izvještaje 32 – 63

**Odgovornost za financijske izvještaje**

Temeljem hrvatskog Zakona o računovodstvu, Uprava je dužna osigurati da financijski izvještaji za svaku financijsku godinu budu pripremljeni u skladu s Hrvatskim standardima financijskog izvještavanja (HSFI), koje objavljuje Odbor za standarde financijskog izvještavanja, tako da daju realnu i objektivnu sliku financijskog stanja i rezultata poslovanja Društva za to razdoblje.

Nakon provedbe ispitivanja, Uprava opravdano očekuje da Društvo ima odgovarajuća sredstva za nastavak poslovanja u doglednoj budućnosti. Iz navedenog razloga, Uprava i dalje prihvaća načelo trajnosti poslovanja pri izradi financijskih izvještaja.

Odgovornosti Uprave pri izradi financijskih izvještaja obuhvaćaju:

* da se odaberu i potom dosljedno primjenjuju odgovarajuće računovodstvene politike;
* da prosudbe i procjene budu razumne i oprezne;
* da se primjenjuju važeći računovodstveni standardi, a svako značajno odstupanje obznani i objasni u financijskim izvještajima; te
* da se financijski izvještaji pripreme po načelu trajnosti poslovanja, osim ako je neprimjereno pretpostaviti da će Društvo nastaviti svoje poslovne aktivnosti.

Uprava je odgovorna za vođenje ispravnih računovodstvenih evidencija, koje će u bilo koje doba s prihvatljivom točnošću odražavati financijski položaj Društva, kao i njihovu usklađenost s hrvatskim Zakonom o računovodstvu. Uprava je također odgovorna za čuvanje imovine Društva, te stoga i za poduzimanje razumnih mjera radi sprečavanja i otkrivanja pronevjera i ostalih nezakonitosti.

Osim toga, sukladno Zakonu o računovodstvu Uprava je dužna sastaviti Godišnji izvještaj koji obuhvaća godišnje financijske izvještaje i izvještaj poslovodstva. Izvještaj poslovodstva sastavljen je sukladno zahtjevima članka 24. Zakona o računovodstvu.

Ove financijske izvještaje na stranicama od 33 do 63 odobrila je Uprava na dan 15. travnja 2025. godine i potpisani su od strane:

\_\_\_\_\_\_\_\_\_\_\_\_\_\_\_\_\_\_

Marko Križanec

*Direktor*

ENERGO d.o.o.

Dolac 14

51 000 Rijeka

Republika Hrvatska

**Izvještaj neovisnog revizora**

**Članovima društva ENERGO d.o.o.**

**Mišljenje**

Obavili smo reviziju financijskih izvještaja ENERGO d.o.o. (dalje: „Društvo“), koji obuhvaćaju bilancu na 31. prosinca 2024., račun dobiti i gubitka, izvještaj o novčanim tokovima, izvještaj o promjenama kapitala za tada završenu godinu te bilješke uz financijske izvještaje, uključujući i značajne računovodstvene politike.

Prema našem mišljenju, priloženi financijski izvještaji istinito i fer prikazuju financijski položaj Društva na 31. prosinca 2024. godine, njegovu financijsku uspješnost i novčane tokove za godinu tada završenu u skladu sa Hrvatskim standardima financijskog izvještavanja.

**Osnova za mišljenje**

Obavili smo našu reviziju u skladu sa Međunarodnim revizijskim standardima (MRevS-ima). Naše odgovornosti prema tim standardima su podrobnije opisane u našem izvještaju revizora u odjeljku *Odgovornosti revizora za reviziju financijskih izvještaja*. Neovisni smo od Društva u skladu s Međunarodnim kodeksom etike za profesionalne računovođe, uključujući Međunarodne standarde neovisnosti koje je izdao Odbor za međunarodne standarde etike za računovođe IESBA (IESBA Kodeks) i ispunili smo naše ostale etičke odgovornosti u skladu s IESBA Kodeksom. Vjerujemo da su revizijski dokazi koje smo pribavili dostatni i primjereni da osiguraju osnovu za naše mišljenje.

**Izvještaj neovisnog revizora**

**Članovima društva ENERGO d.o.o. (nastavak)**

**Isticanje pitanja**

/i/ Bez davanja kvalifikacije na revizorsko mišljenje skrećemo pozornost na bilješke 11 i 12 Dugotrajna nematerijalna i materijalna imovina u kojima je, između ostalog, navedeno da je povrat iskazane vrijednosti dugotrajne materijalne i nematerijalne imovine u iznosu od 50.001 TEUR planiran kroz obavljanje redovne djelatnosti Društva. Početkom 2022., 2023. i 2024. godine Društvo je provelo test nadoknadivosti metodom diskontiranih novčanih tokova (DCF metoda).

Sva tri navedena testa se temelje na planovima poslovanja koji pretpostavljaju da će cijene usluga biti regulirane tarifnim sustavom koji će osigurati pokriće troškova i razuman rok povrata sredstava od investicija u energetske objekte.

Osim toga, za nadoknadivost materijalne imovine koja je prije pripajanja pripadala društvu Amga Adria d.o.o., od iznimnog je značaja realizacija novih priključaka po dinamici i broj koji je planiran za naredna razdoblja.

Temeljem Odluke Upravnog vijeća Hrvatske energetske regulatorne agencije od 20. prosinca 2021. godine Društvu su određene nove tarifne stavke za djelatnost distribucije plina za regulacijski period od 01. siječnja 2022. godine do 31. prosinca 2026. godine, a sukladno Metodologiji utvrđivanja iznosa tarifnih stavki za distribuciju plina. Predmetnim tarifnim stavkama Društvu, metodologijom koja podupire princip poticajne regulacije, omogućeno je da na kapitalne projekte infrastrukturnog tipa na adekvatan i fer način ostvaruje povrat uloženih sredstava, a ujedno i ima bazu za daljnji razvoj i plinofikaciju šireg i užeg područja grada Rijeke.

**Izvještaj neovisnog revizora**

**Članovima društva ENERGO d.o.o. (nastavak)**

**Isticanje pitanja (nastavak)**

Uprava Društva je mišljenja da je iskazana vrijednost dugotrajne nematerijalne i materijalne imovine nadoknadiva kroz buduće poslovanje te da će se kroz financijsko restrukturiranje osigurati održivo servisiranje svih obveza.

**Ostale informacije u godišnjem izvještaju**

Uprava je odgovorna za ostale informacije. Ostale informacije uključuju Izvještaj poslovodstva uključen u Godišnji izvještaj, ali ne uključuju financijske izvještaje i naš izvještaj revizora o njima. Naše mišljenje o financijskim izvještajima ne obuhvaća ostale informacije. U vezi s našom revizijom financijskih izvještaja, naša je odgovornost pročitati ostale informacije, i u provođenju toga razmotriti jesu li ostale informacije značajno proturječne financijskim izvještajima ili našim saznanjima stečenih u reviziji ili se drugačije čini da su značajno pogrešno prikazane.

U pogledu Izvještaja poslovodstva, obavili smo i postupke propisane Zakonom o računovodstvu. Ti postupci uključuju provjeru je li Izvještaj poslovodstva sastavljen u skladu s člankom 24. Zakona o računovodstvu.

Temeljeno na obavljenim postupcima, u mjeri u kojoj smo u mogućnosti to procijeniti, izvještavamo da:

1. su informacije u priloženom Izvještaju poslovodstva usklađene, u svim značajnim odrednicama, s priloženim financijskim izvještajima; te

2. je priložen Izvještaj poslovodstva sastavljen u skladu sa člankom 24. Zakona o računovodstvu.

**Izvještaj neovisnog revizora**

**Članovima društva ENERGO d.o.o. (nastavak)**

**Ostale informacije u godišnjem izvještaju (nastavak)**

Na temelju poznavanja i razumijevanja poslovanja Društva i njegova okruženja stečenog u okviru revizije financijskih izvještaja, dužni smo izvijestiti ako smo ustanovili da postoje značajni pogrešni prikazi u priloženom Izvještaju poslovodstva. U tom smislu nemamo što izvijestiti.

**Odgovornosti uprave za godišnje financijske izvještaje**

Uprava je odgovorna za sastavljanje financijskih izvještaja koji daju istinit i fer prikaz u skladu s HSFI-ima, i za one interne kontrole za koje uprava odredi da su potrebne za omogućavanje sastavljanja godišnjih financijskih izvještaja koji su bez značajnog pogrešnog prikaza uslijed prijevare ili pogreške.

U sastavljanju godišnjih financijskih izvještaja, uprava je odgovorna za procjenjivanje sposobnosti Društva da nastavi s poslovanjem po vremenski neograničenom poslovanju, objavljivanje, ako je primjenjivo, pitanja povezana s vremenski neograničenim poslovanjem i korištenjem računovodstvene osnove utemeljene na vremenskoj neograničenosti poslovanja, osim ako uprava ili namjerava likvidirati Društvo ili prekinuti poslovanje ili nema realne alternative nego da to učini.

Oni koji su zaduženi za upravljanje su odgovorni za nadziranje procesa financijskog izvještavanja kojeg je ustanovilo Društvo.

**Odgovornosti revizora za reviziju financijskih izvještaja**

Naši ciljevi su steći razumno uvjerenje o tome jesu li godišnji financijski izvještaji kao cjelina bez značajnog pogrešnog prikaza uslijed prijevare ili pogreške i izdati izvještaj neovisnog revizora koje uključuje naše mišljenje. Razumno uvjerenje je visoka razina uvjerenja, ali nije garancija da će revizija obavljena u skladu s MRevS-ima uvijek otkriti značajno pogrešno prikazivanje kada ono postoji.

**Izvještaj neovisnog revizora**

**Članovima društva ENERGO d.o.o. (nastavak)**

**Revizorove odgovornosti za reviziju godišnjih financijskih izvještaja (nastavak)**

Pogrešni prikazi mogu nastati uslijed prijevare ili pogreške i smatraju se značajni ako se razumno može očekivati da, pojedinačno ili u zbroju, utječu na ekonomske odluke korisnika donijete na osnovi tih godišnjih financijskih izvještaja.

Kao sastavni dio revizije u skladu s MRevS-ima, stvaramo profesionalne prosudbe i održavamo profesionalni skepticizam tijekom revizije.

Mi također:

* prepoznajemo i procjenjujemo rizike značajnog pogrešnog prikaza godišnjih financijskih izvještaja, zbog prijevare ili pogreške, oblikujemo i obavljamo revizijske postupke kao reakciju na te rizike i pribavljamo revizijske dokaze koji su dostatni i primjereni da osiguraju osnovu za naše mišljenje. Rizik neotkrivanja značajnog pogrešnog prikaza nastalog uslijed prijevare je veći od rizika nastalog uslijed pogreške, jer prijevara može uključiti tajne sporazume, krivotvorenje, namjerno ispuštanje, pogrešno prikazivanje ili zaobilaženje internih kontrola.
* stječemo razumijevanje internih kontrola relevantnih za reviziju kako bismo oblikovali revizijske postupke koji su primjereni u danim okolnostima, ali ne i za svrhu izražavanja mišljenja o učinkovitosti internih kontrola Društva.
* ocjenjujemo primjerenost korištenih računovodstvenih politika i razumnost računovodstvenih procjena i povezanih objava koje je stvorila uprava.
* zaključujemo o primjerenosti korištene računovodstvene osnove utemeljene na vremenskoj neograničenosti poslovanja koju koristi uprava i, temeljeno na pribavljenim revizijskim dokazima, zaključujemo o tome postoji li značajna neizvjesnost u vezi s događajima ili okolnostima koji mogu stvarati značajnu sumnju u sposobnost Društva da nastavi s poslovanjem po vremenski neograničenom poslovanju.

**Izvještaj neovisnog revizora**

**Članovima društva ENERGO d.o.o. (nastavak)**

**Revizorove odgovornosti za reviziju godišnjih financijskih izvještaja (nastavak)**

Ako zaključimo da postoji značajna neizvjesnost, od nas se zahtijeva da skrenemo pozornost u našem izvještaju neovisnog revizora na povezane objave u godišnjim financijskim izvještajima ili, ako takve objave nisu odgovarajuće, da modificiramo naše mišljenje. Naši zaključci se temelje na revizijskim dokazima pribavljenim sve do datuma našeg izvještaja neovisnog revizora. Međutim, budući događaji ili uvjeti mogu uzrokovati da Društvo prekine s nastavljanjem poslovanja po vremenski neograničenom poslovanju.

* ocjenjujemo cjelokupnu prezentaciju, strukturu i sadržaj godišnjih financijskih izvještaja, uključujući i objave, kao i odražavaju li godišnji financijski izvještaji transakcije i događaje na kojima su zasnovani na način kojim se postiže fer prezentacija.

Mi komuniciramo s onima koji su zaduženi za upravljanje u vezi s, između ostalih pitanja, planiranim djelokrugom i vremenskim rasporedom revizije i važnim revizijskim nalazima, uključujući i u vezi sa značajnim nedostacima u internim kontrolama koji su otkriveni tijekom naše revizije.

**Kulić & Sperk d.o.o. Zagreb, 15. travnja 2025.**

Radnička cesta 52

10 000 Zagreb

|  |  |  |
| --- | --- | --- |
| Janja Kulić*Direktor, Ovlašteni revizor* |  | Nikolina Vrebac Subotić*Ovlašteni revizor* |

|  |  |  |  |  |
| --- | --- | --- | --- | --- |
| **Naziv pozicije (TEUR)** | **AOPoznaka** | **Rbr. bilješke** | **Prethodna godina** | **Tekuća godina** |
| **1** | **2** | **3** | **4** | **5** |
| **I. POSLOVNI PRIHODI** (AOP 128 do 132) | **127** |  | 19.616 | 18.328 |
|  1. Prihodi od prodaje s poduzetnicima unutar grupe | **128** |  | 0 | 0 |
|  2. Prihodi od prodaje (izvan grupe) | **129** | **4** | 17.767 | 15.872 |
|  3. Prihodi na temelju upotrebe vlastitih proizvoda, robe i usluga | **130** |  | 0 | 0 |
|  4. Ostali poslovni prihodi s poduzetnicima unutar grupe | **131** |  | 0 | 0 |
|  5. Ostali poslovni prihodi (izvan grupe) | **132** | **5** | 1.849 | 2.456 |
| **II. POSLOVNI RASHODI** (AOP 134+135+139+143 do 145+148+155) | **133** |  | 18.360 | 16.715 |
|  1. Promjene vrijednosti zaliha proizvodnje u tijeku i gotovih proizvoda | **134** |  | 0 | 0 |
|  2. Materijalni troškovi (AOP 136 do 138) | **135** | **6** | 12.512 | 11.232 |
|  *a) Troškovi sirovina i materijala*  | **136** |  | 9.919 | 6.808 |
|  *b) Troškovi prodane robe*  | **137** |  | 654 | 1.885 |
|  *c) Ostali vanjski troškovi*  | **138** |  | 1.939 | 2.539 |
|  3. Troškovi osoblja (AOP 140 do 142) | **139** | **7** | 2.109 | 2.416 |
|  *a) Neto plaće i nadnice* | **140** |  | 1.322 | 1.516 |
|  *b) Troškovi poreza i doprinosa iz plaća* | **141** |  | 493 | 565 |
|  *c) Doprinosi na plaće* | **142** |  | 294 | 335 |
|  4. Amortizacija | **143** |  | 1.617 | 1.695 |
|  5. Ostali troškovi | **144** | **8** | 805 | 776 |
|  6. Vrijednosna usklađenja (AOP 146+147) | **145** |  | 143 | 174 |
|  *a) dugotrajne imovine osim financijske imovine* | **146** |  | 0 | 0 |
|  *b) kratkotrajne imovine osim financijske imovine* | **147** |  | 143 | 174 |
|  7. Rezerviranja (AOP 149 do 154) | **148** |  | 67 | 188 |
|  *a) Rezerviranja za mirovine, otpremnine i slične obveze* | **149** |  | 67 | 164 |
|  *b) Rezerviranja za porezne obveze* | **150** |  | 0 | 0 |
|  *c) Rezerviranja za započete sudske sporove* | **151** |  | 0 | 24 |
|  *d) Rezerviranja za troškove obnavljanja prirodnih bogatstava* | **152** |  | 0 | 0 |
|  *e) Rezerviranja za troškove u jamstvenim rokovima* | **153** |  | 0 | 0 |
|  *f) Druga rezerviranja* | **154** |  | 0 | 0 |
|  8. Ostali poslovni rashodi | **155** |  | 1.108 | 234 |
| **III. FINANCIJSKI PRIHODI** (AOP 157 do 166) | **156** | **9** | 55 | 46 |
|  1. Prihodi od ulaganja u udjele (dionice) poduzetnika unutar grupe | **157** |  | 0 | 0 |
|  2. Prihodi od ulaganja u udjele (dionice) društava povezanih sudjelujućim interesima | **158** |  | 0 | 0 |
|  3. Prihodi od ostalih dugotrajnih financijskih ulaganja i zajmova poduzetnicima unutar grupe | **159** |  | 0 | 0 |
|  4. Ostali prihodi s osnove kamata iz odnosa s poduzetnicima unutar grupe | **160** |  | 0 | 0 |
|  5. Tečajne razlike i ostali financijski prihodi iz odnosa poduzetnicima unutar grupe | **161** |  | 0 | 0 |
|  6. Prihodi od ostalih dugotrajnih financijskih ulaganja i zajmova | **162** |  | 0 | 0 |
|  7. Ostali prihodi s osnove kamata | **163** |  | 49 | 46 |
|  8. Tečajne razlike i ostali financijski prihodi | **164** |  | 6 | 0 |
| **Naziv pozicije (TEUR)** | **AOPoznaka** | **Rbr. bilješke** | **Prethodna godina** | **Tekuća godina** |
| **1** | **2** | **3** | **4** | **5** |
|  9. Nerealizirani dobici (prihodi) od financijske imovine | **165** |  | 0 | 0 |
|  10. Ostali financijski prihodi | **166** |  | 0 | 0 |
| **IV. FINANCIJSKI RASHODI** (AOP 168 do 174) | **167** | **9** | 901 | 1.230 |
|  1. Rashodi s osnove kamata i slični rashodi s poduzetnicima unutar grupe | **168** |  | 0 | 0 |
| 2. Tečajne razlike i drugi rashodi s poduzetnicima unutar grupe | **169** |  | 0 | 0 |
| 3. Rashodi s osnove kamata i slični rashodi | **170** |  | 898 | 1.230 |
| 4. Tečajne razlike i drugi rashodi | **171** |  | 0 | 0 |
| 5. Nerealizirani gubici (rashodi) od financijske imovine | **172** |  | 0 | 0 |
| 6. Vrijednosna usklađenja financijske imovine (neto) | **173** |  | 0 | 0 |
| 7. Ostali financijski rashodi | **174** |  | 3 | 0 |
| **V. UDIO U DOBITI OD DRUŠTAVA POVEZANIH SUDJELUJUĆIM INTERESOM** | **175** |  | 0 | 0 |
| **VI. UDIO U DOBITI OD ZAJEDNIČKIH POTHVATA** | **176** |  | 0 | 0 |
| **VII. UDIO U GUBITKU OD DRUŠTAVA POVEZANIH SUDJELUJUĆIM INTERESOM** | **177** |  | 0 | 0 |
| **VIII. UDIO U GUBITKU OD ZAJEDNIČKIH POTHVATA** | **178** |  | 0 | 0 |
| **IX. UKUPNI PRIHODI** (AOP 127+156+175 + 176) | **179** |  | 19.670 | 18.373 |
| **X. UKUPNI RASHODI** (AOP 133+167+177 + 178) | **180** |  | 19.261 | 17.945 |
| **XI. DOBIT ILI GUBITAK PRIJE OPOREZIVANJA** (AOP 179-180) | **181** |  | 410 | 428 |
|  1. Dobit prije oporezivanja (AOP 179-180) | **182** |  | 410 | 428 |
|  2. Gubitak prije oporezivanja (AOP 180-179) | **183** |  | 0 | 0 |
| **XII. POREZ NA DOBIT** | **184** | **10** | 98 | 232 |
| **XIII. DOBIT ILI GUBITAK RAZDOBLJA** (AOP 181-184) | **185** |  | 311 | 196 |
|  1. Dobit razdoblja (AOP 181-184) | **186** |  | 311 | 196 |
|  2. Gubitak razdoblja (AOP 184-181) | **187** |  | 0 | 0 |

|  |  |  |  |  |
| --- | --- | --- | --- | --- |
| **Naziv pozicije (TEUR)** | **AOPoznaka** | **Rbr. bilješke** | **Prethodna godina(neto)** | **Tekuća godina(neto)** |
| **1** | **2** | **3** | **4** | **5** |
| **AKTIVA** |   |   |   |   |
| **A) POTRAŽIVANJA ZA UPISANI A NEUPLAĆENI KAPITAL** | **001** |  | 0 | 0 |
| **B) DUGOTRAJNA IMOVINA** (AOP 003+010+020+031+036) | **002** |  | 47.843 | 50.361 |
| I. NEMATERIJALNA IMOVINA (AOP 004 do 009) | **003** | **11** | 181 | 143 |
|  1. Izdaci za razvoj | **004** |  | 0 | 0 |
|  2. Koncesije, patenti, licencije, robne i uslužne marke, softver i ostala prava | **005** |  | 181 | 143 |
|  3. Goodwill | **006** |  | 0 | 0 |
|  4. Predujmovi za nabavu nematerijalne imovine | **007** |  | 0 | 0 |
|  5. Nematerijalna imovina u pripremi | **008** |  | 0 | 0 |
|  6. Ostala nematerijalna imovina | **009** |  | 0 | 0 |
| II. MATERIJALNA IMOVINA (AOP 011 do 019) | **010** | **12** | 47.302 | 49.858 |
|  1. Zemljište | **011** |  | 2.013 | 2.027 |
|  2. Građevinski objekti | **012** |  | 34.853 | 36.988 |
|  3. Postrojenja i oprema  | **013** |  | 3.549 | 6.872 |
|  4. Alati, pogonski inventar i transportna imovina | **014** |  | 0 | 0 |
|  5. Biološka imovina | **015** |  | 0 | 0 |
|  6. Predujmovi za materijalnu imovinu | **016** |  | 234 | 0 |
|  7. Materijalna imovina u pripremi | **017** |  | 6.653 | 3.970 |
|  8. Ostala materijalna imovina | **018** |  | 0 | 0 |
|  9. Ulaganje u nekretnine | **019** |  | 0 | 0 |
| III. DUGOTRAJNA FINANCIJSKA IMOVINA (AOP 021 do 030) | **020** | **13** | 360 | 360 |
|  1. Ulaganja u udjele (dionice) poduzetnika unutar grupe | **021** |  | 0 | 0 |
|  2. Ulaganja u ostale vrijednosne papire poduzetnika unutar grupe | **022** |  | 0 | 0 |
|  3. Dani zajmovi, depoziti i slično poduzetnicima unutar grupe | **023** |  | 0 | 0 |
|  4.Ulaganja u udjele (dionice) društava povezanih sudjelujućim interesom | **024** |  | 0 | 0 |
|  5. Ulaganja u ostale vrijednosne papire društava povezanih sudjelujućim interesom | **025** |  | 0 | 0 |
|  6. Dani zajmovi, depoziti i slično društvima povezanim sudjelujućim interesom | **026** |  | 0 | 0 |
|  7. Ulaganja u vrijednosne papire | **027** |  | 0 | 0 |
|  8. Dani zajmovi, depoziti i slično | **028** |  | 300 | 300 |
|  9. Ostala ulaganja koja se obračunavaju metodom udjela | **029** |  | 60 | 60 |
|  10. Ostala dugotrajna financijska imovina | **030** |  | 0 | 0 |
| IV. POTRAŽIVANJA (AOP 032 do 035) | **031** |  | 0 | 0 |
|  1. Potraživanja od poduzetnika unutar grupe  | **032** |  | 0 | 0 |
|  2. Potraživanja od društava povezanih sudjelujućim interesom  | **033** |  | 0 | 0 |
|  3. Potraživanja od kupaca  | **034** |  | 0 | 0 |
|  4. Ostala potraživanja | **035** |  | 0 | 0 |

|  |  |  |  |  |
| --- | --- | --- | --- | --- |
| **Naziv pozicije (TEUR)** | **AOPoznaka** | **Rbr. bilješke** | **Prethodna godina(neto)** | **Tekuća godina(neto)** |
| **1** | **2** | **3** | **4** | **5** |
| **AKTIVA** |   |   |   |   |
| V. ODGOĐENA POREZNA IMOVINA | **036** |  | 1 | 1 |
| **C) KRATKOTRAJNA IMOVINA** (AOP 038+046+053+063) | **037** |  | 6.461 | 6.583 |
| I. ZALIHE (AOP 039 do 045) | **038** | **14** | 358 | 334 |
|  1. Sirovine i materijal | **039** |  | 358 | 334 |
|  2. Proizvodnja u tijeku | **040** |  | 0 | 0 |
|  3. Gotovi proizvodi | **041** |  | 0 | 0 |
|  4. Trgovačka roba | **042** |  | 0 | 0 |
|  5. Predujmovi za zalihe | **043** |  | 0 | 0 |
|  6. Dugotrajna imovina namijenjena prodaji | **044** |  | 0 | 0 |
|  7. Biološka imovina | **045** |  | 0 | 0 |
| II. POTRAŽIVANJA (AOP 047 do 052) | **046** |  | 4.153 | 4.304 |
|  1. Potraživanja od poduzetnika unutar grupe  | **047** |  | 0 | 0 |
|  2. Potraživanja od društava povezanih sudjelujućim interesom | **048** |  | 0 | 0 |
|  3. Potraživanja od kupaca | **049** | **15** | 3.191 | 3.014 |
|  4. Potraživanja od zaposlenika i članova poduzetnika | **050** |  | 5 | 5 |
|  5. Potraživanja od države i drugih institucija | **051** | **16** | 948 | 1.277 |
|  6. Ostala potraživanja | **052** |  | 9 | 9 |
| III. KRATKOTRAJNA FINANCIJSKA IMOVINA (AOP 054 do 062) | **053** |  | 2 | 2 |
|  1. Ulaganja u udjele (dionice) poduzetnika unutar grupe | **054** |  | 0 | 0 |
|  2. Ulaganja u ostale vrijednosne papire poduzetnika unutar grupe | **055** |  | 0 | 0 |
|  3. Dani zajmovi, depoziti i slično poduzetnicima unutar grupe | **056** |  | 0 | 0 |
|  4. Ulaganja u udjele (dionice) društava povezanih sudjelujućim interesom | **057** |  | 0 | 0 |
|  5. Ulaganja u ostale vrijednosne papire društava povezanih sudjelujućim interesom | **058** |  | 0 | 0 |
|  6. Dani zajmovi, depoziti i slično društvima povezanim sudjelujućim interesom | **059** |  | 0 | 0 |
|  7. Ulaganja u vrijednosne papire | **060** |  | 0 | 0 |
|  8. Dani zajmovi, depoziti i slično | **061** |  | 0 | 0 |
|  9. Ostala financijska imovina | **062** |  | 2 | 2 |
| IV. NOVAC U BANCI I BLAGAJNI | **063** | **17** | 1.948 | 1.944 |
| **D) PLAĆENI TROŠKOVI BUDUĆEG RAZDOBLJA I OBRAČUNATI PRIHODI** | **064** | **18** | 52 | 48 |
| **E) UKUPNO AKTIVA** (AOP 001+002+037+064) | **065** |  | 54.356 | 56.992 |
| **F) IZVANBILANČNI ZAPISI** | **066** |  | 0 | 0 |
| **PASIVA** |   |   |   |  |
| **A) KAPITAL I REZERVE** (AOP 068 do 070+076+077+083+086+089) | **067** |  | 21.004 | 22.224 |
| I. TEMELJNI (UPISANI) KAPITAL | **068** | **19** | 33.448 | 33.448 |
| II. KAPITALNE REZERVE | **069** |  | 322 | 322 |

|  |  |  |  |  |
| --- | --- | --- | --- | --- |
| **Naziv pozicije (TEUR)** | **AOPoznaka** | **Rbr. bilješke** | **Prethodna godina(neto)** | **Tekuća godina(neto)** |
| **1** | **2** | **3** | **4** | **5** |
| **PASIVA** |   |   |  |   |
| III. REZERVE IZ DOBITI (AOP 071+072-073+074+075) | **070** |  | 4 | 4 |
|  1. Zakonske rezerve | **071** |  | 0 | 0 |
|  2. Rezerve za vlastite dionice | **072** |  | 0 | 0 |
|  3. Vlastite dionice i udjeli (odbitna stavka) | **073** |  | 0 | 0 |
|  4. Statutarne rezerve | **074** |  | 0 | 0 |
|  5. Ostale rezerve | **075** |  | 4 | 4 |
| IV. REVALORIZACIJSKE REZERVE | **076** |  | 1.308 | 1.308 |
|  V. REZERVE FER VRIJEDNOSTI I OSTALO (AOP 078 do 082) | **077** |  | 0 | 0 |
|  1. Fer vrijednost financijske imovine kroz ostalu sveobuhvatnu dobit (odnosno raspoložive za prodaju) | **078** |  | 0 | 0 |
|  2. Učinkoviti dio zaštite novčanih tokova | **079** |  | 0 | 0 |
|  3. Učinkoviti dio zaštite neto ulaganja u inozemstvu | **080** |  | 0 | 0 |
|  4. Ostale rezerve fer vrijednosti | **081** |  | 0 | 0 |
|  5. Tečajne razlike iz preračuna inozemnog poslovanja (konsolidacija) | **082** |  | 0 | 0 |
| VI. ZADRŽANA DOBIT ILI PRENESENI GUBITAK (AOP 084-085) | **083** |  | -14.389 | -13.054 |
|  1. Zadržana dobit | **084** |  | 0 | 0 |
|  2. Preneseni gubitak | **085** |  | 14.389 | 13.054 |
| VII. DOBIT ILI GUBITAK POSLOVNE GODINE (AOP 087-088) | **086** |  | 311 | 196 |
|  1. Dobit poslovne godine | **087** |  | 311 | 196 |
|  2. Gubitak poslovne godine | **088** |  | 0 | 0 |
| VIII. MANJINSKI (NEKONTROLIRAJUĆI) INTERES | **089** |  | 0 | 0 |
| **B) REZERVIRANJA** (AOP 091 do 096) | **090** | **20** | 306 | 383 |
|  1. Rezerviranja za mirovine, otpremnine i slične obveze | **091** |  | 247 | 350 |
|  2. Rezerviranja za porezne obveze | **092** |  | 0 | 0 |
|  3. Rezerviranja za započete sudske sporove | **093** |  | 59 | 33 |
|  4. Rezerviranja za troškove obnavljanja prirodnih bogatstava | **094** |  | 0 | 0 |
|  5. Rezerviranja za troškove u jamstvenim rokovima | **095** |  | 0 | 0 |
|  6. Druga rezerviranja | **096** |  | 0 | 0 |
| **C) DUGOROČNE OBVEZE** (AOP 098 do 108) | **097** |  | 15.791 | 13.780 |
|  1. Obveze prema poduzetnicima unutar grupe  | **098** |  | 0 | 0 |
|  2. Obveze za zajmove, depozite i slično poduzetnika unutar grupe | **099** |  | 0 | 0 |
|  3. Obveze prema društvima povezanim sudjelujućim interesom  | **100** |  | 0 | 0 |
|  4. Obveze za zajmove, depozite i slično društava povezanih sudjelujućim interesom | **101** |  | 0 | 0 |
|  5. Obveze za zajmove, depozite i slično | **102** | **23** | 203 | 130 |
|  6. Obveze prema bankama i drugim financijskim institucijama | **103** | **21** | 15.300 | 13.362 |
|  7. Obveze za predujmove | **104** |  | 0 | 0 |

|  |  |  |  |  |
| --- | --- | --- | --- | --- |
| **Naziv pozicije (TEUR)** | **AOPoznaka** | **Rbr. bilješke** | **Prethodna godina(neto)** | **Tekuća godina(neto)** |
| **1** | **2** | **3** | **4** | **5** |
| **PASIVA** |   |   |   |   |
|  8. Obveze prema dobavljačima | **105** |  | 0 | 0 |
|  9. Obveze po vrijednosnim papirima | 106 |   | 0 | 0 |
|  10. Ostale dugoročne obveze | 107 |   | 0 | 0 |
|  11. Odgođena porezna obveza | **108** |  | 288 | 288 |
| **D) KRATKOROČNE OBVEZE** (AOP 110 do 123) | **109** |  | 7.868 | 8.292 |
|  1. Obveze prema poduzetnicima unutar grupe  | **110** |  | 0 | 0 |
|  2. Obveze za zajmove, depozite i slično poduzetnika unutar grupe | **111** |  | 0 | 0 |
|  3. Obveze prema društvima povezanim sudjelujućim interesom  | **112** |  | 0 | 0 |
|  4. Obveze za zajmove, depozite i slično društava povezanih sudjelujućim interesom | **113** |  | 0 | 0 |
|  5. Obveze za zajmove, depozite i slično | **114** | **23** | 88 | 88 |
|  6. Obveze prema bankama i drugim financijskim institucijama | **115** | **21** | 3.082 | 2.019 |
|  7. Obveze za predujmove | **116** | **24** | 163 | 214 |
|  8. Obveze prema dobavljačima | **117** | **22** | 4.080 | 5.375 |
|  9. Obveze po vrijednosnim papirima | **118** |  | 0 | 0 |
|  10. Obveze prema zaposlenicima | **119** |  | 141 | 183 |
|  11. Obveze za poreze, doprinose i sličana davanja | **120** | **25** | 236 | 359 |
|  12. Obveze s osnove udjela u rezultatu | **121** |  | 0 | 0 |
|  13. Obveze po osnovi dugotrajne imovine namijenjene prodaji | **122** |  | 0 | 0 |
|  14. Ostale kratkoročne obveze | **123** |  | 78 | 55 |
| **E) ODGOĐENO PLAĆANJE TROŠKOVA I PRIHOD BUDUĆEGA RAZDOBLJA** | **124** | **26** | 9.387 | 12.313 |
| **F) UKUPNO – PASIVA** (AOP 067+090+097+109+124) | **125** |  | 54.356 | 56.992 |
| **G) IZVANBILANČNI ZAPISI** | **126** |  | 0 | 0 |

|  |  |  |  |  |  |  |  |
| --- | --- | --- | --- | --- | --- | --- | --- |
|  | **Upisani kapital** | **Kapitalne rezerve** | **Rezerve iz dobiti** | **Revalorizacijske rezerve** | **Preneseni gubitak** | **Dobit poslovne godine** | **Ukupno** |
|  | *(u TEUR)* | *(u TEUR)* | *(u TEUR)* | *(u TEUR)* | *(u TEUR)* | *(u TEUR)* | *(u TEUR)* |
|  |  |  |  |  |  |  |  |
| **Stanje na dan 1. siječnja 2023.** | **33.448** | **322** | **4** | **1.309** | **-14.444** | **55** | **20.694** |
| Prijenos  | 0 | 0 | 0 | 0 | 55 | -55 | 0 |
| Povećanje temeljnog kapitala | 0 | 0 | 0 | 0 | 0 | 0 | 0 |
| Ostale nevlasničke promjene kapitala  | 0 | 0 | 0 | -1 | 0 | 0 | -1 |
| Neto dobit za godinu | 0 | 0 | 0 | 0 | 0 | 311 | 311 |
| **Stanje na dan 31. prosinca 2023.**  | **33.448** | **322** | **4** | **1.308** | **-14.389** | **311** | **21.004** |
|   |  |  |  |  |  |  |   |
| **Stanje na dan 1. siječnja 2024.** | **33.448** | **322** | **4** | **1.308** | **-14.389** | **311** | **21.004** |
| Prijenos  | 0 | 0 | 0 | 0 | 311 | -311 | 0 |
| Smanjenje | 0 | 0 | 0 | 0 | 1.024 | 0 | 1.024 |
| Neto dobit za godinu | 0 | 0 | 0 | 0 | 0 | 196 | 196 |
| **Stanje na dan 31. prosinca 2024.**  | **33.448** | **322** | **4** | **1.308** | **-13.054** | **196** | **22.224** |
|  |  |  |  |  |  |  |  |

|  |  |  |  |  |
| --- | --- | --- | --- | --- |
| **Naziv pozicije (TEUR)** | **AOPoznaka** | **Rbr. bilješke** | **Prethodna godina** | **Tekuća godina** |
| **1** | **2** | **3** | **4** | **5** |
| **Novčani tokovi od poslovnih aktivnosti** |   |   |   |   |
| 1. Dobit prije oporezivanja | **001** |  | 410 | 428 |
| 2. Usklađenja (AOP 003 do 010): | **002** |  | 2.606 | 4.174 |
|  *a) Amortizacija* | **003** |  | 1.617 | 1.695 |
|  *b) Dobici i gubici od prodaje i vrijednosna usklađenja dugotrajne materijalne i nematerijalne imovine* | **004** |  | 54 | 2 |
|  *c) Dobici i gubici od prodaje i nerealizirani dobici i gubici i vrijednosno usklađenje financijske imovine* | **005** |  | 143 | 184 |
|  *d) Prihodi od kamata i dividendi* | **006** |  | -49 | -46 |
|  *e) Rashodi od kamata* | **007** |  | 898 | 1.230 |
|  *f) Rezerviranja* | **008** |  | -50 | 77 |
|  *g) Tečajne razlike (nerealizirane)* | **009** |  | -6 | 0 |
|  *h) Ostala usklađenja za nenovčane transakcije i nerealizirane dobitke i gubitke* | **010** |  | 0 | 1.031 |
| **I. Povećanje ili smanjenje novčanih tokova prije promjena u radnom kapitalu** (AOP 001+002) | **011** |  | 3.016 | 4.602 |
| 3. Promjene u radnom kapitalu (AOP 013 do 016) | **012** |  | 1.756 | 3.951 |
|  *a) Povećanje ili smanjenje kratkoročnih obveza* | **013** |  | -3.923 | 1.294 |
|  *b) Povećanje ili smanjenje kratkotrajnih potraživanja* | **014** |  | 678 | -290 |
|  *c) Povećanje ili smanjenje zaliha* | **015** |  | 79 | 17 |
|  *d) Ostala povećanja ili smanjenja radnog kapitala* | **016** |  | 4.922 | 2.930 |
| **II. Novac iz poslovanja** (AOP 011+012) | **017** |  | 4.772 | 8.554 |
| 4. Novčani izdaci za kamate | **018** |  | -898 | -1.230 |
| 5. Plaćeni porez na dobit | **019** |  | -52 | -65 |
| **A) NETO NOVČANI TOKOVI OD POSLOVNIH AKTIVNOSTI** (AOP 017 do 019) | **020** |  | 3.822 | 7.258 |
| **Novčani tokovi od investicijskih aktivnosti** |   |   |   |  |
| 1. Novčani primici od prodaje dugotrajne materijalne i nematerijalne imovine | **021** |  | 0 | 0 |
| 2. Novčani primici od prodaje financijskih instrumenata | **022** |  | 0 | 0 |
| 3. Novčani primici od kamata | **023** |  | 0 | 0 |
| 4. Novčani primici od dividendi | **024** |  | 0 | 0 |
| 5. Novčani primici s osnove povrata danih zajmova i štednih uloga | **025** |  | 8 | 0 |
| 6. Ostali novčani primici od investicijskih aktivnosti | **026** |  | 0 | 0 |
| **III. Ukupno novčani primici od investicijskih aktivnosti** (AOP 021 do 026) | **027** |  | 8 | 0 |
| 1. Novčani izdaci za kupnju dugotrajne materijalne i nematerijalne imovine | **028** |  | -7.316 | -4.188 |
| 2. Novčani izdaci za stjecanje financijskih instrumenata | **029** |  | 0 | 0 |
| 3. Novčani izdaci s osnove danih zajmova i štednih uloga za razdoblje | **030** |  | -300 | 0 |
| 4. Stjecanje ovisnog društva, umanjeno za stečeni novac | **031** |  | 0 | 0 |

|  |  |  |  |  |
| --- | --- | --- | --- | --- |
| **Naziv pozicije (TEUR)** | **AOPoznaka** | **Rbr. bilješke** | **Prethodna godina** | **Tekuća godina** |
| **1** | **2** | **3** | **4** | **5** |
| **Novčani tokovi od investicijskih aktivnosti** |   |   |   |   |
| 5. Ostali novčani izdaci od investicijskih aktivnosti | **032** |  | 0 | 0 |
| **IV. Ukupno novčani izdaci od investicijskih aktivnosti** (AOP 028 do 032) | **033** |  | -7.616 | -4.188 |
| **B) NETO NOVČANI TOKOVI OD INVESTICIJSKIH AKTIVNOSTI** (AOP 027+033) | **034** |  | -7.607 | -4.188 |
| **Novčani tokovi od financijskih aktivnosti** |   |   |   |  |
| 1. Novčani primici od povećanja temeljnog (upisanog) kapitala | **035** |  | 0 | 0 |
| 2. Novčani primici od izdavanja vlasničkih i dužničkih financijskih instrumenata | **036** |  | 0 | 0 |
| 3. Novčani primici od glavnice kredita, pozajmica i drugih posudbi | **037** | **21** | 15.825 | 0 |
| 4. Ostali novčani primici od financijskih aktivnosti | **038** |  | 0 | 0 |
| **V. Ukupno novčani primici od financijskih aktivnosti** (AOP 035 do 038) | **039** |  | 15.825 | 0 |
| 1. Novčani izdaci za otplatu glavnice kredita, pozajmica i drugih posudbi i dužničkih financijskih instrumenata | **040** | **21,24** | -8.766 | -3.075 |
| 2. Novčani izdaci za isplatu dividendi | **041** |  | 0 | 0 |
| 3. Novčani izdaci za financijski najam  | **042** |  | -71 | 0 |
| 4. Novčani izdaci za otkup vlastitih dionica i smanjenje temeljnog (upisanog) kapitala | **043** |  | 0 | 0 |
| 5. Ostali novčani izdaci od financijskih aktivnosti | **044** | **23** | -3.876 | 0 |
| **VI. Ukupno novčani izdaci od financijskih aktivnosti** (AOP 040 do 044) | **045** |  | -12.713 | -3.075 |
| **C) NETO NOVČANI TOKOVI OD FINANCIJSKIH AKTIVNOSTI** (AOP 039+045) | **046** |  | 3.112 | -3.075 |
| 1. Nerealizirane tečajne razlike po novcu i novčanim ekvivalentima | **047** |  | 0 | 0 |
| **D) NETO POVEĆANJE ILI SMANJENJE NOVČANIH TOKOVA** (AOP 020+034+046+047) | **048** |  | -673 | -5 |
| **E) NOVAC I NOVČANI EKVIVALENTI NA POČETKU RAZDOBLJA** | **049** |  | 2.621 | 1.948 |
| **F) NOVAC I NOVČANI EKVIVALENTI NA KRAJU RAZDOBLJA** (AOP 048+049) | **050** | **17** | 1.948 | 1.944 |

1. **Opći podaci**

**Povijest i osnutak**

ENERGO d.o.o. za proizvodnju i distribuciju toplinske energije i plina (dalje: „Društvo“) sa sjedištem u Rijeci, Dolac 14, osnovano je i prvi put upisano u registar Trgovačkog suda u Rijeci 07. prosinca 1989. godine.

Do 2003. godine, Društvo je bilo u vlasništvu Grada Rijeke (85%), te INA d.d. (15%). 2003. godine dio Društva je privatiziran, te vlasnički udjeli od po 17% prelaze u vlasništvo Thüga Italia S.r.l., Verona i Amga Azienda Multiservizi S.p.A., Udine, 9,1% u CROPLIN d.o.o., Zagreb, dok INA d.d. izlazi iz vlasništva Društva, a udio grada Rijeka iznosi 56,90%. U 2008. godini Thüga Italia S.r.l., Verona je pripojena društvu E.ON Italia S.p.A., Milano kojem je pripalo 17% vlasničkih udjela Društva. U 2011. godini je E.ON Italia S.p.A., Milano prenio 17% vlasničkih udjela na društvo Amga Azienda Multiservizi S.p.A., Udine, te postao vlasnik 17% dodatnih vlasničkih udjela u Društvu. Društvo Amga Azienda Multiservizi S.p.A., Udine u svom vlasništvu ima ukupno 34% vlasničkih udjela Društva. Dana 1. srpnja 2014. godine dovršeno je pripajanje društva Amga Azienda Multiservizi S.p.A., Udine društvu HERA S.p.A, Bologna čime je vlasnikom tih 34% udjela u Društvu postala HERA S.p.A, Bologna što je i upisano u sudski registar Trgovačkog suda u Rijeci dana 12. studenog 2014. godine.

Trgovački sud u Rijeci dana 24. ožujka 2010. godine donio je Rješenje po prijedlogu predlagatelja ENERGO d.o.o. (/Tt-09/2886-16 MBS: 040013290) sa kojim je u sudski registar upisano sljedeće:

* pripajanje društva Amga Adria d.o.o. sa sjedištem u Kraljevici, Rovina bb, upisanog u registarskom ulošku s matičnim brojem subjekta (MBS) 040156638 Trgovačkog suda u Rijeci, promjene članova nadzornog odbora, povećanje temeljnog kapitala i izmjena odredbi Društvenog ugovora kod društva s ograničenom odgovornošću pod tvrtkom/nazivom ENERGO d.o.o. za proizvodnju i distribuciju toplinske energije i plina, sa sjedištem u Rijeci, Dolac 14, u registarski uložak s matičnim brojem subjekta upisa (MBS) 040013290, prema podacima naznačenim u prilogu rješenja („Podaci za upis u glavnu knjigu sudskog registra“), koji je njegov sastavni dio.

Dana 16. prosinca 2022. godine društvo HERA S.p.A. Bologna prodalo je svoj vlasnički udio od 34% Gradu Rijeci temeljem čega je povećan vlasnički udio Grada na 91,870%.

Dana 20. prosinca 2023. godine, Grad Rijeka je otkupio udjele od općina Čavle, Kostrena i Kraljevica temeljem čega je povećan vlasnički udio Grada na 91,876%. Navedena izmjena još nije provedena u Sudskom registru.

**1. Opći podaci (nastavak)**

**Djelatnost**

Osnovne djelatnosti Društva su proizvodnja, distribucija i opskrba toplinske energije, te distribucija i opskrba plinom.

Na dan 31. prosinca 2024. godine Društvo je imalo 118 zaposlenika (31. prosinca 2023. godine 113 zaposlenika).

**Članovi Uprave**

Marko Križanec, *Direktor, imenovan 22. ožujka 2023. godine*

Direktor zastupa Društvo samostalno i pojedinačno.

**Članovi Nadzornog odbora**

Ante Županić; *Predsjednik*, *imenovan 13. studenog 2023. godine*

Andrea Bakarčić, *Zamjenik predsjednika, imenovana 13. studenog 2023. godine*

Čedomir Salević*, Član, imenovan 16. prosinca 2022. godine*

Nada Jelinić-Starčević, *Član, imenovana 28. lipnja 2022. godine*

Damir Toplak, *Član, imenovan 19. svibnja 2023. godine*

Dalibor Sokolović, *Član, imenovan 13. studenog 2023. godine*

Petar Petrinić, *Član, imenovan 27. rujna 2024. godine*

Ivan Ivaniš, *Član, opozvan 27. rujna 2024. godine*

1. **Sažetak značajnih računovodstvenih politika**

**Osnove sastavljanja**

Računovodstvene politike Društva utvrđene su u skladu s hrvatskim računovodstvenim propisima koji se temelje na Hrvatskim standardima financijskog izvještavanja. Financijski izvještaji na dan 31. prosinca 2024. godine pripremljeni su po načelu povijesnih troškova. Financijski izvještaji su pripremljeni na temelju pretpostavke neograničenosti trajanja poslovanja.

Stavke uključene u financijske izvještaje Društva iskazane su u valuti primarnog gospodarskog okruženja u kojem Društvo posluje („funkcionalna valuta“). Financijski izvještaji Društva su iskazana u tisućama eura (TEUR) i sve vrijednosti su zaokružene na najbližu tisuću EUR.

**Strane valute**

Poslovni događaji i transakcije u stranoj valuti preračunati su u eure primjenom tečaja na dan poslovnog događaja i transakcije. Financijska imovina i obveze u stranoj valuti preračunati su po tečaju važećem na dan bilance. Dobitak ili gubitak proizašao iz promjene tečajnih razlika priznaje se u računu dobiti i gubitka za razdoblje u kojem nastaju.

**Priznavanje prihoda**

*Prihodi od prodaje robe i usluga*

Prihodi nastali prodajom robe priznaju se kada se značajan rizik i koristi vlasništva prenose na kupca, te kada ne postoji značajna neizvjesnost s naslova prodaje, pripadajućih troškova ili mogućih povrata robe. Kod pružanja usluga prihod se priznaje prema stupnju izvršenja usluge, odnosno kada ne postoji značajna neizvjesnost u pogledu pružanja usluge ili pripadajućih troškova.

**Državne potpore**

Državna potpora koja se prima kao nadoknada za već nastale rashode ili gubitke ili u svrhu pružanja izravne financijske podrške bez daljnjih povezanih troškova, priznaje se kao prihod razdoblja u kojem se prima. Državne potpore za pojedinačne ugovore priznaju se samo ako je njihovo ostvarivanje izvjesno, pri čemu čine dio ukupnog prihoda iz ugovora. Potpore koje se odnose na materijalnu imovinu koja se amortizira priznaju se kao prihod u razdobljima i u omjerima u kojima se tereti amortizacija tih sredstava.

**2. Sažetak značajnih računovodstvenih politika (nastavak)**

**Najmovi**

Najmovi nekretnina, postrojenja i opreme u kojima Društvo snosi sve rizike i koristi vlasništva klasificiraju se kao financijski najmovi. Financijski najmovi kapitaliziraju se na početku najma prema fer vrijednosti imovine ili sadašnjoj vrijednosti minimalnih iznosa najamnine, ovisno o tome što je niže. Svako plaćanje najma evidentira se kao financijski trošak i smanjenje obveza po najmu kako bi se dobila konstantna kamata do kraja trajanja ugovora.

Nekretnine, postrojenja i oprema kupljeni pod financijskim najmom amortiziraju se u razdoblju korištenja najma ili u roku korisnog vijeka trajanja, ovisno koje je razdoblje kraće.

Najmovi u kojima Društvo ne snosi bitan udio rizika i koristi vlasništvo klasificiraju se kao operativni najmovi. Plaćanja po osnovi operativnih najmova iskazuju se u računu dobiti i gubitka tijekom razdoblja najma.

**Primanja zaposlenih**

*(a) Obveze za mirovine i ostale obveze nakon umirovljenja*

U toku redovnog poslovanja prilikom isplata plaća Društvo u ime svojih zaposlenika, koji su članovi obveznih mirovinskih fondova, obavlja redovita plaćanja doprinosa sukladno zakonu. Obvezni mirovinski doprinosi fondovima iskazuju se kao dio troška plaća kada se obračunaju. Društvo nema dodatni mirovinski plan te stoga nema nikakvih drugih obveza u svezi s mirovinama zaposlenika. Nadalje, Društvo nema obvezu osiguravanja bilo kojih drugih primanja zaposlenika nakon njihova umirovljenja.

*(b) Kratkoročna primanja zaposlenih*

Društvo priznaje obvezu za naknade na temelju neiskorištenih dana godišnjeg odmora na datum bilance.

*(c) Otpremnine i jubilarne nagrade*

Društvo zaposlenima isplaćuje jubilarne nagrade i jednokratne otpremnine prilikom umirovljenja. Obveza i troškovi ovih primanja utvrđuju se primjenom metode projekcije kreditne jedinice. Metodom projekcije kreditne jedinice se svako razdoblje odrađenog radnog staža promatra kao osnova za dodatnu jedinicu prava na primanja i svaka se jedinica mjeri zasebno do stvaranja konačne obveze. Obveza se utvrđuje po sadašnjoj vrijednosti procijenjenih budućih novčanih odljeva primjenom diskontne stope koja je slična kamatnoj stopi na državne obveznice u Republici Hrvatskoj kod kojih su valute i rokovi dospijeća u skladu s valutama i procijenjenim trajanjem obveze za isplatom primanja. Obveze i troškove ovih naknada izračunava ovlašteni aktuar.

**2. Sažetak značajnih računovodstvenih politika (nastavak)**

**Primanja zaposlenih (nastavak)**

Društvo isplaćuje jubilarne nagrade za dugogodišnji rad i otpremnine prilikom odlaska u mirovinu kako je definirano Pravilnikom o radu.

**Financijski prihodi i rashodi**

Financijski prihodi i rashodi obuhvaćaju obračunatu kamatu na kredite i zajmove primjenom metode efektivne kamatne stope, potraživanja za kamate na uložena sredstva i dobitke i gubitke od tečajnih razlika.

Troškovi posudbe priznaju se u računu dobiti i gubitka kada su nastali bez obzira na vrstu kredita.

**Porezi**

Obračun poreza zasniva se na obračunu dobiti za tu godinu i usklađuje se za stalne i privremene razlike između oporezive i računovodstvene dobiti.

Obračun poreza na dobit vrši se u skladu s hrvatskim poreznim propisima. Odgođeni porezi obračunavaju se korištenjem metode obveza za sve privremene razlike na dan iskazivanja bilance zbog vremenskih razlika priznavanja prihoda i rashoda čije se uključivanje u oporezivu dobit ne poklapa sa uključivanjem u poreznu dobit u okviru financijskih izvještaja. Odgođeni porezi obračunavaju se po poreznoj stopi koja je primjenjiva u godinama u kojima se očekuje da će se privremene razlike nadoknaditi.

Odgođeno porezno sredstvo priznaje se kad je vjerojatno da će se ostvariti dovoljno oporezive dobiti na teret koje se ono može iskoristiti. Tekući porez i odgođeni porez terete se ili odobravaju direktno u kapitalu ako se porez odnosi direktno na stavke koje su odobrene ili terećene, u istom ili različitom razdoblju, direktno na kapital.

Na dan bilance ponovno se procjenjuju nepriznata porezna sredstva te prikladnost sadašnje vrijednosti poreznih sredstava.

**Nematerijalna imovina**

Dugotrajna nematerijalna imovina iskazivana je po trošku nabave umanjenom za diskonte i rabate, a po uvećanju za zavisne troškove koji su nastali radi stavljanja sredstva u upotrebu.

Dobit / gubitak utvrđeni prilikom otuđenja imovine evidentiraju se kao prihod/rashod tekućeg razdoblja.

**2. Sažetak značajnih računovodstvenih politika (nastavak)**

**Nematerijalna imovina (nastavak)**

Troškovi istraživanja i razvoja čine trošak u trenutku nastanka, osim kada se troškovi razvoja priznaju kao imovina gdje se očekuje da će proizvod koji se razvija generirati buduću ekonomsku korist i gdje je dokazana tehnička izvedivost proizvoda.

Kapitalizirani troškovi razvoja amortiziraju se linearnom metodom tijekom razdoblja očekivane buduće koristi, koje ne može biti dulje od pet godina.

**Materijalna imovina**

Materijalna imovina izuzev zemljišta, iskazuje se po trošku nabave umanjenom za akumuliranu amortizaciju i trajna umanjenja vrijednosti. Naknadni izdaci uključuju se u knjigovodstvenu vrijednost imovine ili se, po potrebi priznaju kao zasebna imovina samo ako će Društvo imati buduće ekonomske koristi od spomenute imovine, te ako se trošak imovine može pouzdano mjeriti.

Zemljišta se priznaju prema revaloriziranoj vrijednosti, koja predstavlja fer vrijednost na dan revalorizacije umanjena za naknadna umanjenja vrijednosti. Procjena se provodi dovoljno redovito tako da se knjigovodstveni iznos značajno ne razlikuje od onog do kojeg bi se došlo utvrđivanjem fer vrijednosti na datum izvještavanja. Pojedina zemljišta prestaju se priznavati nakon otuđenja ili kada se buduće ekonomske koristi ne očekuju od njihove upotrebe ili otuđenja.

Amortizacija se knjiži kao trošak razdoblja, a obračunava se linearnom metodom tijekom očekivanog korisnog vijeka trajanja imovine. Zemljište i investicije u tijeku se ne amortiziraju. Očekivani je korisni vijek trajanja prema oblicima imovine slijedeći:

|  |  |
| --- | --- |
|  |  |
| Građevinski objekti | 10 – 67 godina |
| Postrojenja i oprema | 10 – 25 godina |
| Vozila – osobna | 5 godina |
| Vozila – ostala | 4 godine |
| Uredska oprema | 4 godine |
|  |  |

**2. Sažetak značajnih računovodstvenih politika (nastavak)**

**Materijalna imovina (nastavak)**

Korisni vijek trajanja, metoda amortizacije i ostatak vrijednosti preispituje se na kraju svake poslovne godine i ukoliko se očekivanja razlikuju od prethodnih procjena, promjene se priznaju kao promjene u računovodstvenim procjenama.

Stavke materijalne imovine koje su rashodovane ili prodane isključene su iz bilance zajedno sa pripadajućom akumuliranom amortizacijom. Bilo koja zarada ili gubitak nastao pri prestanku priznavanja imovine, iskazuje se u računu dobitka i gubitka u godini prestanka priznavanja.

Popravci i održavanje materijalne imovine priznaju se kao rashodi razdoblja u kojem su nastali.

Društvo provjerava na svaki dan bilance da li postoje indikatori gubitka vrijednosti imovine.
U slučaju da takvi indikatori postoje, ili kada je godišnji test gubitka vrijednosti zahtjevan, Društvo procjenjuje nadoknadivu vrijednost imovine. Nadoknadivi iznos procijenjen je kao viši od neto prodajne cijene i vrijednosti u uporabi. Neto prodajna cijena je iznos koji se može dobiti prilikom prodaje imovine u transakciji između dviju voljnih neovisnih strana umanjena za troškove prodaje, dok vrijednost u uporabi predstavlja sadašnju vrijednost procijenjenih budućih novčanih tijekova za koje se očekuje da će nastati iz neprestane upotrebe imovine kroz njen ekonomski vijek trajanja te prodaje na kraju vijeka trajanja. Nadoknadivi iznos se određuje za svaku pojedinačnu imovinu, osim ako imovina ne stvara novčane priljeve od neprekinute upotrebe, koji značajno ovisi o drugoj imovini ili skupinama imovine. U tom slučaju, nadoknadivi iznos za jedinicu stvaranja novca određuje se prema jedinici imovine gdje ta imovina pripada. Gdje knjigovodstveni iznos prelazi taj procijenjeni nadoknadivi iznos, imovini je umanjena vrijednost do njenog nadoknadivog iznosa.

**Sudjelujući interesi (udjeli)**

Udjeli u društvima do 20% glasačkih prava klasificiraju se kao imovina raspoloživa za prodaju. Ulaganja u vlasničke instrumente čija cijena ne kotira na aktivnom tržištu i čija se fer vrijednost ne može pouzdano utvrditi, mjere se naknadno po trošku stjecanja. Dobici i gubici nastali uslijed promjena u fer vrijednosti priznaju se direktno u kapitalu, u revalorizacijskim rezervama tog ulaganja, osim gubitka od umanjenja, kamata izračunatih primjenom metode efektivne kamatne stope te pozitivnih i negativnih tečajnih razlika na monetarnim sredstvima, koji se priznaju direktno u računu dobiti i gubitka. Ukoliko je financijska imovina otuđena ili ju je potrebno umanjiti, kumulativni dobici i gubici, koji su prethodno priznati u revalorizacijskim rezervama nastalima od ulaganja, priznaju se u računu dobiti i gubitka.

Dividende na vlasnički instrument raspoloživ za prodaju priznaju se u računu dobiti i gubitka u trenutku nastanka prava Društva da ih primi.

**2. Sažetak značajnih računovodstvenih politika (nastavak)**

**Zalihe**

Zalihe sirovina i materijala vrednuju se prema nabavnoj vrijednosti ili neto utrživoj vrijednosti, ovisno o tomu koja je niža. Troškovi nabave obuhvaćaju kupovnu cijenu, uvoze carine, nepovratne poreze, troškove prijevoza i druge troškove koji se mogu izravno pripisati nabavci. Vrijednosti popusta umanjuju vrijednost troška nabave. Obračun utroška zaliha provodi se po metodi FIFO (prvi ulaz prvi izlaz). Knjigovodstveni iznos zaliha priznaje se kao rashod kada su zalihe prodane ili izuzete.

Oštećene ili zastarjele zalihe procjenjuju se na dan bilance prema neto utrživoj vrijednosti. Zalihe sitnog inventara jednokratno se otpisuju prilikom stavljanja u uporabu.

**Potraživanja**

Potraživanja predstavljaju prava na naplatu određenih iznosa od kupaca ili drugih dužnika kao rezultat poslovanja Društva i početno se mjere po fer vrijednosti. Ukoliko se naplata potraživanja odlaže za dulje vremensko razdoblje (dulje od 1 godine), a nisu ugovorene kamate, ili su ugovorene po stopi koja je niža od tržišne, potraživanja se priznaju u iznosu koji predstavlja sadašnju vrijednost budućih novčanih tokova diskontiranih primjenom tržišne kamatne stope.

Rashod se priznaje u računu dobiti i gubitka ako su se potraživanja prestala priznavati zbog nenadoknadivosti ili je njihova vrijednost umanjena.

Na svaki datum bilance, Društvo procjenjuje postoji li objektivan dokaz o umanjenju vrijednosti pojedinog potraživanja.

Ako postoji objektivan dokaz o umanjenju vrijednosti potraživanja iznos gubitka mjeri se kao razlika između knjigovodstvene vrijednosti i procijenjenih budućih novčanih tokova. Knjigovodstvena vrijednost potraživanja se umanjuje upotrebom odvojenog konta ispravka vrijednosti. Iznos gubitka se priznaje u računu dobiti i gubitka.

Prihodi koji su ostvareni i za njih su učinjeni odgovarajući rashodi, ali nemaju elemenata da se evidentiraju kao potraživanja, iskazuju se kao aktivna vremenska razgraničenja prema svoti navedenoj u ispravi koja dokazuje nastali poslovni događaj. Kada se steknu uvjeti za ispostavljanje dokumenata po osnovi kojeg se stječu potraživanja, vremenska razgraničenja se prenose na račune potraživanja.

**2. Sažetak značajnih računovodstvenih politika (nastavak)**

**Novac i novčani ekvivalenti**

Novac i novčani ekvivalenti uključuju novac u blagajnama, kratkoročne depozite kod banaka s ugovorenim dospijećem do 3 mjeseca i sredstva na računima banaka. Stanje novca na računima kod banaka i u blagajni iskazuje se u nominalnoj vrijednosti izraženoj u hrvatskoj valutnoj jedinici. Ova pozicija uključuje novac odmah raspoloživ i upotrebljiv i karakterizirana je odsutnošću rizika naplate.

**Rezerviranja**

Rezerviranja se priznaju ako, i samo ako, Društvo ima sadašnju zakonsku ili izvedenu obvezu kao posljedicu prošlog događaja, ako je vjerojatno da će biti potreban odljev resursa radi podmirivanja obveze te ako se iznos obveze može pouzdano procijeniti.

Iznos priznat kao rezerviranje je najbolja procjena izdataka potrebnih za podmirenje sadašnje obveze na datum bilance, uzimajući u obzir rizike i neizvjesnosti u svezi te obveze. Kada se rezerviranje mjeri na temelju procijenjenih novčanih tokova, iznos rezerviranja je sadašnja vrijednost očekivanih izdataka potrebnih za podmirenje obveze.

Ako se očekuje da će neke ili sve izdatke potrebne za podmirenje rezerviranja nadoknaditi treća strana, potraživanje se priznaje kao imovina samo kada je doista izvjesno da će naknada biti primljena, te da se iznos naknade može pouzdano izmjeriti.

**Primljeni krediti**

Kamatonosni bankarski krediti i prekoračenja knjiže se u visini primljenih iznosa, uvećaniza direktne troškove odobrenja. Financijski troškovi, uključivši premije koje se plaćaju prilikom podmirenja ili otkupa, knjiže se po obračunskoj osnovi i pripisuju knjigovodstvenom iznosu instrumenta u onoj mjeri u kojoj su nepodmireni u razdoblju u kojem su nastali.

**Vremenska razgraničenja**

Vremenska razgraničenja su stavke potraživanja ili obveza za koje u obračunskom razdoblju nisu zadovoljeni kriteriji priznavanja prihoda odnosno rashoda, već se ispunjenje ovih kriterija očekuje u budućim razdobljima, ili prihoda ili rashoda priznatih u obračunskom razdoblju temeljem načela nastanka poslovnog događaja, a za koje u istom obračunskom razdoblju nisu zadovoljeni kriteriji priznavanja potraživanja ili obveza već se ispunjenje ovih kriterija očekuje u budućim razdobljima.

**2. Sažetak značajnih računovodstvenih politika (nastavak)**

**Događaji nakon datuma bilance**

Događaji nakon datuma bilance koji daju dodatne informacije o financijskom položaju Društva na datum bilance (događaji koji zahtijevaju usklađivanje) reflektirani su u financijskim izvještajima. Događaji nakon datuma bilance koji se ne smatraju događajima koji zahtijevaju usklađivanje objavljuju se u bilješkama kada su značajni.

1. **Značajne računovodstvene prosudbe i ključna ishodišta procjene neizvjesnosti**

U primjeni računovodstvenih politika opisanih u Bilješci 2, Uprava Društva radi prosudbe, procjene i pretpostavke o knjigovodstvenim vrijednostima imovine i obveza. Procjene i pretpostavke temelje se na povijesnim iskustvima i drugim čimbenicima koja se smatraju relevantnim. Stvarni rezultati mogu se razlikovati od navedenih procjena. Procjene i pretpostavke se pregledavaju redovno.

**Značajne računovodstvene prosudbe u primjeni računovodstvenih politika**

Navodimo značajne prosudbe, osim onih koje uključuju procjene, a koje Uprava Društva donosi u primjeni računovodstvenih politika i koje imaju najznačajniji utjecaj na financijske izvještaje.

Priznavanje prihoda

U donošenju prosudbi, Uprava Društva je razmotrila detaljne kriterije za priznavanje prihoda od prodaje proizvoda kako je propisano HSFI-om 15 *Prihodi*, te posebno činjenicu da li je Društvo prenijelo na kupca značajne rizike i koristi od vlasništva nad proizvodima. Uprava Društva smatra da su značajni rizici i koristi preneseni, te da je priznavanje prihoda u tekućoj godini odgovarajuće.

**Ključna ishodišta procjene neizvjesnosti**

Ključne pretpostavke koje se odnose na buduće događaje kao i druge ključne izvore procjena neizvjesnosti na datum bilance koje mogu prouzročiti rizik značajnih usklađivanja knjigovodstvenih iznosa imovine i obveza u sljedećoj financijskoj godini su kako slijedi:

Rezerviranja za umanjenje vrijednosti potraživanja

Društvo redovno pregledava stanja potraživanja kako bi ocijenilo postoji li objektivan dokaz o umanjenju vrijednosti imovine. Društvo u bilanci iskazuje potraživanja od kupaca i ostala kratkoročna potraživanja te koristi iskustvenu prosudbu za prilagodbu relevantnih dostupnih informacija trenutnim okolnostima i metodu budućih novčanih tijekova prilikom procjene iznosa gubitka, ako je potrebno.

1. **Značajne računovodstvene prosudbe i ključna ishodišta procjene neizvjesnosti (nastavak)**

 **Ključna ishodišta procjene neizvjesnosti (nastavak)**

Potraživanja od kupaca i ostala potraživanja iskazuju se u nominalnom iznosu umanjenom za odgovarajući iznos ispravka vrijednosti za procijenjene nenadoknadive iznose. Uprava utvrđuje rezerviranja za sumnjiva i sporna potraživanja na temelju pregleda starosne strukture svih potraživanja i analize pojedinačnih značajnih iznosa.

Društvo je iskazalo umanjenje vrijednosti za navedenu kratkotrajnu imovinu kako je procijenila Uprava.

Porez na dobit

Izračun poreza temelji se na tumačenjima Društva važećih poreznih zakona i pravilnika. Porezne prijave podliježu provjeri porezne uprave. Zbog činjenice da je provođenje poreznih zakona i regulative na različitim transakcijama podložno raznim interpretacijama, iznosi prikazani u financijskim izvještajima mogu se promijeniti na neki kasniji datum ovisno o konačnim nalazima porezne uprave.

Procijenjeni korisni vijek trajanja materijalne i nematerijalne imovine

Uprava Društva pregledava procijenjeni korisni vijek trajanja materijalne i nematerijalne imovine na kraju svakog izvještajnog razdoblja. Uprava Društva smatra da stope amortizacije za materijalnu i nematerijalnu imovinu objektivno odražavaju procijenjeni vijek uporabe imovine.

Rezerviranja za sudske sporove

Društvo je tuženik u nekoliko sudskih sporova, koji su nastali tijekom redovnog poslovanja Društva. Uprava kontinuirano provjerava status tužbi te procjenjuje moguću rezervaciju. Ta procjena je po svojoj naravi subjektivna te uključuje neizvjesnosti. Društvo je iskazalo rezerviranja za sudske sporove kako je procijenila Uprava, a temeljem preporuke odvjetnika i pravne službe Društva.

1. **Prihodi od prodaje**

|  |  |  |
| --- | --- | --- |
|  | **2023.** | **2024.** |
|  | *(u TEUR)* | *(u TEUR)* |
|  |  |  |
| Toplinska energija i topla voda | 12.131 | 8.721 |
| Javna rasvjeta | 12 | 19 |
| Prirodni plin | 4.496 | 5.728 |
| **Prihodi od prodaje** | **16.639** | **14.468** |
|  |  |  |
| Javna rasvjeta | 927 | 1.281 |
| Toplinska energija i topla voda | 201 | 113 |
| Prirodni plin | 0 | 10 |
| **Prihodi od prodaje – Grad Rijeka** | **1.128** | **1.404** |
|  |  |  |
| **Ukupno prihodi od prodaje** | **17.767** | **15.872** |
|  |  |  |

1. **Ostali poslovni prihodi**

|  |  |  |
| --- | --- | --- |
|  | **2023.** | **2024.** |
|  | *(u TEUR)* | *(u TEUR)* |
|  |  |  |
| Prihodi po osnovi namjenskih sredstava | 427 | 672 |
| Prihodi od fiksnih mjesečnih naknada po plinomjerima | 372 | 369 |
| Prihodi od naplate utuženih potraživanja  | 175 | 253 |
| Prihodi od ukidanja rezerviranja | 0 | 235 |
| Prihodi od naknada za nestandardne usluge | 137 | 138 |
| Prihodi od naknade za usluge kupca toplinske energije | 109 | 110 |
| Prihodi od opsluživanja prirodnog plina | 82 | 100 |
| Prihodi od ugradnje plinomjera i naknada za priključke | 66 | 70 |
| Prihodi Grad Rijeka | 75 | 18 |
| Prihodi od otpisa obveza | 9 | 2 |
| Ostali poslovni prihodi  | 397 | 489 |
| **Ukupno ostali poslovni prihodi** | **1.849** | **2.456** |
|  |  |  |

1. **Materijalni troškovi**

|  |  |  |
| --- | --- | --- |
|  | **2023.** | **2024.** |
|  | *(u TEUR)* | *(u TEUR)* |
|  |  |  |
| **Troškovi sirovina i materijala** |  |   |
| Utrošena sirovina za proizvodnju i opskrbu | 9.498 | 6.472 |
| Utrošena električna energija | 306 | 215 |
| Troškovi materijala | 115 | 121 |
| **Ukupno** | **9.919** | **6.808** |
|  |  |  |
| **Troškovi prodane robe** |  |  |
| Nabavna vrijednost prirodnog plina | 654 | 1.885 |
| **Ukupno** | **654** | **1.885** |
|  |  |  |
| **Ostali vanjski troškovi** |  |  |
| Usluge kooperanata | 672 | 1.026 |
| Usluge održavanja | 389 | 585 |
| Intelektualne usluge | 388 | 398 |
| Troškovi korištenja usluga - ONTIS | 205 | 224 |
| Komunalne usluge | 147 | 150 |
| Ostali nespomenuti vanjski troškovi | 138 | 156 |
| **Ukupno** | **1.939** | **2.539** |
|  |  |  |
| **Sveukupno**  | **12.512** | **11.232** |
|  |  |  |

1. **Troškovi osoblja**

|  |  |  |
| --- | --- | --- |
|  | **2023.** | **2024.** |
|  | *(u TEUR)* | *(u TEUR)* |
|  |  |  |
| Neto plaće | 1.322 | 1.516 |
| Porez i doprinosi iz plaće | 493 | 565 |
| Doprinosi na plaće | 294 | 335 |
| **Ukupno** | **2.109** | **2.416** |
|  |  |  |

Tijekom 2024. godine Društvo je prosječno imalo 114 zaposlenika (2023.: 112 zaposlenika). U 2024. godini ukupne naknade plaćene ključnim osobama u tijelima Društva iznosile su 482 TEUR (2023.: 509 TEUR).

1. **Ostali troškovi**

|  |  |  |
| --- | --- | --- |
|  | **2023.** | **2024.** |
|  | *(u TEUR)* | *(u TEUR)* |
|  |  |  |
| Naknade zaposlenicima  | 255 | 330 |
| Bankarske usluge | 283 | 191 |
| Osiguranje | 100 | 95 |
| Doprinosi i članarine | 102 | 85 |
| Ostali nespomenuti troškovi | 65 | 75 |
| **Ukupno** | **805** | **776** |
|  |  |  |

1. **Financijski prihodi i rashodi**

|  |  |  |
| --- | --- | --- |
|  | **2023.** | **2024.** |
|  | *(u TEUR)* | *(u TEUR)* |
|  |  |  |
| **Financijski prihodi**  |  |  |
| Zatezne kamate  | 49 | 46 |
| Tečajne razlike  | 6 | 0 |
| **Ukupno financijski prihodi** | **55** | **46** |
|  |  |  |
| **Financijski rashodi** |   |  |
| Kamate  | -864 | -987 |
| Zatezne kamate  | -34 | -243 |
| Tečajne razlike  | 0 | 0 |
| Ostali financijski rashodi | -3 | 0 |
| **Ukupno financijski rashodi** | **-901** | **-1.230** |
|  |  |  |

1. **Porez na dobit**

Porez na dobit se obračunava prema stopi od 18% (2023.: 18%). Odnos između poreznog troška i ostvarene dobiti može se prikazati kako slijedi:

|  |  |  |
| --- | --- | --- |
|  | **2023.** | **2024.** |
|  | *(u TEUR)* | *(u TEUR)* |
|  |  |  |
| Računovodstvena dobit prije oporezivanja | 410 | 428 |
| *Povećanja porezne osnovice*  | *254* | *1.095* |
| *Smanjenja porezne osnovice* | *-3* | *-237* |
| **Oporeziva dobit za razdoblje** | **661** | **1.286** |
|  |  |  |
| **Porez na dobit** | **98** | **232** |
| **Efektivna porezna stopa** | **24%** | **54%** |
|  |  |  |
| Preneseni porezni gubitak | 115 | 0 |
| Porezni gubitak u razdoblju | 0 | 0 |
| Preneseni gubitak iskorišten u toku razdoblja | -115 | 0 |
| Porezni gubitak koji se ne može prenijeti u naredno razdoblje zbog proteka roka od 5 godina | 0 | 0 |
| **Porezni gubitak raspoloživ za buduća razdoblja** | **0** | **0** |
|  |  |  |

U skladu s lokalnim propisima, porezna uprava može u bilo koje doba pregledati knjige i evidencije Društva u razdoblju od tri godine nakon isteka godine u kojoj je porezna obveza iskazana, te može uvesti dodatne porezne obveze i nametnuti kazne.Uprava Društva nije upoznata s okolnostima koje bi mogle dovesti do potencijalnih značajnih obveza u tom pogledu.

1. **Nematerijalna imovina**

|  |  |  |  |
| --- | --- | --- | --- |
|  | **Koncesije, patenti, licencije, softver i ostala prava** | **Nematerijalna imovina u pripremi** | **Ukupno** |
|  | *(u TEUR)* | *(u TEUR)* | *(u TEUR)* |
|  |  |  |  |
| **Stanje na dan 1. siječnja 2023.** |  |  |  |
| Nabavna vrijednost | 1.235 | 0 | 1.235 |
| Ispravak vrijednosti | -1.213 | 0 | -1.213 |
| **Neto knjigovodstvena vrijednost** | **22** | **0** | **22** |
|  |  |  |  |
| **Za godinu koja je završila 31. prosinca 2023.** |  |  |  |
| Neto knjigovodstvena vrijednost na početku godine | 22 | 0 | 22 |
| Nove nabavke | 0 | 181 | 181 |
| Otpis | -16 | 0 | -16 |
| Prijenos | 181 | -181 | 0 |
| Amortizacija - otpis | 16 | 0 | 16 |
| Amortizacija | -22 | 0 | -22 |
| **Neto knjigovodstvena vrijednost na kraju godine** | **181** | **0** | **181** |
|  |  |  |  |
| **Stanje na dan 31. prosinca 2023.** |  |  |  |
| Nabavna vrijednost | 1.399 | 0 | 1.399 |
| Ispravak vrijednosti | -1.218 | 0 | -1.218 |
| **Neto knjigovodstvena vrijednost** | **181** | **0** | **181** |
|  |  |  |  |
|  |  |  |  |
| **Za godinu koja je završila 31. prosinca 2024.** |  |  |  |
| Neto knjigovodstvena vrijednost na početku godine | 181 | 0 | 181 |
| Nove nabavke | 8 | 0 | 8 |
| Amortizacija | -46 | 0 | -46 |
| **Neto knjigovodstvena vrijednost na kraju godine** | **143** | **0** | **143** |
|  |  |  |  |
|  |  |  |  |
| **Stanje na dan 31. prosinca 2024.** |  |  |  |
| Nabavna vrijednost | 1.407 | 0 | 1.407 |
| Ispravak vrijednosti | -1.264 | 0 | -1.264 |
| **Neto knjigovodstvena vrijednost** | **143** | **0** | **143** |
|  |  |  |  |

1. **Materijalna imovina**

|  |  |  |  |  |  |  |
| --- | --- | --- | --- | --- | --- | --- |
|  | **Zemljište** | **Građevinski objekti** | **Postrojenja i oprema** | **Materijalna imovina u pripremi** | **Predujmovi za materijalnu imovinu** | **Ukupno** |
|  | *(u TEUR)* | *(u TEUR)* | *(u TEUR)* | *(u TEUR)* | *(u TEUR)* | *(u TEUR)* |
| **Stanje na dan 1. siječnja 2023.** |  |  |  |  |  |  |
| Nabavna vrijednost | 2.006 | 59.835 | 32.141 | 2.447 | 496 | 96.924 |
| Ispravak vrijednosti | 0 | -24.951 | -30.158 | 0 | 0 | -55.109 |
| **Neto knjigovodstvena vrijednost** | **2.006** | **34.884** | **1.983** | **2.447** | **496** | **41.815** |
|  |  |  |  |  |  |  |
| **Za godinu koja je završila 31. prosinca 2023.** |  |  |  |
| Neto knjigovodstvena vrijednost na početku godine | 2.006 | 34.884 | 1.983 | 2.447 | 496 | 41.816 |
| Nove nabavke | 0 | 0 | 73 | 7.312 | 0 | 7.385 |
| Prijenos u upotrebu | 7 | 973 | 2.075 | -3.055 | 0 | 0 |
| Otpis - smanjenje | 0 | -65 | -849 | -51 | -262 | -1.227 |
| Amortizacija | 0 | -1.004 | -582 | 0 | 0 | -1.586 |
| Amortizacija - rashodovanje | 0 | 65 | 849 | 0 | 0 | 914 |
| **Neto knjigovodstvena vrijednost na kraju godine** | **2.013** | **34.853** | **3.549** | **6.653** | **234** | **47.302** |
|  |  |  |  |  |  |  |
| **Stanje na dan 31. prosinca 2023.** |  |  |  |  |  |  |
| Nabavna vrijednost | 2.013 | 60.743 | 33.440 | 6.653 | 234 | 103.082 |
| Ispravak vrijednosti | 0 | -25.890 | -29.891 | 0 | 0 | -55.780 |
| **Neto knjigovodstvena vrijednost** | **2.013** | **34.853** | **3.549** | **6.653** | **234** | **47.302** |
|  |  |  |  |  |  |  |
| **Za godinu koja je završila 31. prosinca 2024.** |  |  |  |  |
| Neto knjigovodstvena vrijednost na početku godine | 2.013 | 34.853 | 3.549 | 6.653 | 234 | 47.302 |
| Nove nabavke | 0 | 0 | 18 | 4.035 | 165 | 4.218 |
| Prijenos u upotrebu | 14 | 3.173 | 3.922 | -7.117 | 0 | -8 |
| Preknjiženje | 0 | 0 | 0 | 399 | -399 | 0 |
| Otpis - smanjenje | 0 | -242 | -467 | 0 | 0 | -709 |
| Amortizacija | 0 | -1.037 | -612 | 0 | 0 | -1.649 |
| Amortizacija - rashodovanje | 0 | 242 | 462 | 0 | 0 | 704 |
| **Neto knjigovodstvena vrijednost na kraju godine** | **2.027** | **36.988** | **6.872** | **3.970** | **0** | **49.858** |
|  |  |  |  |  |  |  |
| **Stanje na dan 31. prosinca 2024.** |  |  |  |  |  |  |
| Nabavna vrijednost | 2.027 | 63.674 | 36.913 | 3.970 | 0 | 106.583 |
| Ispravak vrijednosti | 0 | -26.685 | -30.041 | 0 | 0 | -56.725 |
| **Neto knjigovodstvena vrijednost** | **2.027** | **36.989** | **6.872** | **3.970** | **0** | **49.858** |
|  |  |  |  |  |  |  |

**12. Materijalna imovina (nastavak)**

Povrat iskazane vrijednosti dugotrajne nematerijalne i materijalne imovine je planiran kroz obavljanje redovne djelatnosti Društva. Metodologijom utvrđivanja iznosa tarifnih stavki za distribuciju plina definirano je pravo na povrat vlastitih investicijskih sredstava koje je investitor uložio u izgradnju plinovoda kroz cijenu plina. Također, navedena Metodologija (Metodologija utvrđivanja iznosa tarifnih stavki za distribuciju plina) predstavlja podzakonski akt kojim je definirana izrada Tarifnog sustava, a čime je omogućena usklađenost cijena za distribuciju plina s troškovima poslovanja i razumnim vremenskim periodom povrata sredstava od investicija u energetske objekte. Sukladno tome, primjenom važeće Metodologije utvrđivanja iznosa tarifnih stavki za distribuciju plina, Društvo očekuje povrat iskazane vrijednosti dugotrajne materijalne imovine. Početkom 2022., 2023. i 2024. godine Društvo je provelo test nadoknadivosti DCF metodom. Svi navedeni testovi se temelje na planovima poslovanja koji pretpostavljaju da će cijene usluga biti regulirane tarifnim sustavom koji će osigurati pokriće troškova i razuman rok povrata sredstava od investicija u energetske objekte. Rezultat svih testova pokazuje da je nadoknadivi iznos dugotrajne imovine veći od njegove iskazane vrijednosti.

Sukladno Odluci Hrvatske energetske regulatorne agencije o distribucijskim tarifama za treće regulatorno razdoblje u periodu od 1. siječnja 2022. godine do 31. prosinca 2026. godine, Društvu je odobrena distribucijska tarifa koja adekvatno i fer valorizira ulaganja u plinsku mrežu koja je Društvo provodilo u prethodnim godinama. Predmetnim tarifnim stavkama Društvu je omogućeno da na kapitalne projekte infrastrukturnog tipa ostvaruje povrat uloženih sredstava, a ujedno i ima temelj za daljnji razvoj i plinofikaciju šireg i užeg područja grada Rijeke.

Uprava Društva je mišljenja da je iskazana vrijednost dugotrajne materijalne imovine nadoknadiva kroz buduće poslovanje.

Društvo također koristi određenu imovinu (nekoliko podstanica i jednu toplanu) koja se nalazi u stambenim zgradama, a koju ne vodi u knjigama Društva jer vlasništvo navedenih nije riješeno.

1. **Dugotrajna financijska imovina**

Dugotrajna financijska imovina na dan 31. prosinca 2024. godine iznosi 360 TEUR (2023.: 360 TEUR). Iznos od 300 TEUR (2023.: 300 EUR) odnosi se na dugoročni depozit u Karlovačkoj banci d.d., a 60 TEUR (2023.: 60 TEUR) odnosi na financijsku imovinu raspoloživu za prodaju. Promjena fer vrijednosti financijske imovine raspoložive za prodaju evidentira se kao zasebna komponenta kapitala Društva.

1. **Zalihe**

Zalihe na dan 31. prosinca 2024. godine iznose 334 TEUR (2023. 358 TEUR) a odnose se na zalihe lož ulja i zalihe sirovina i materijala.

1. **Potraživanja od kupaca**

|  |  |  |
| --- | --- | --- |
|  | **31.12.2023.** | **31.12.2024.** |
|  | *(u TEUR)* | *(u TEUR)* |
|  |  |  |
| Potraživanja od kupaca u zemlji | 4.912 | 4.421 |
| Ispravak vrijednosti potraživanja od kupaca | -1.721 | -1.407 |
| **Ukupno** | **3.191** | **3.014** |
|  |  |  |

Promjene na ispravcima vrijednosti potraživanja od kupaca su kako slijedi:

|  |  |  |
| --- | --- | --- |
|  | **31.12.2023.** | **31.12.2024.** |
|  | *(u TEUR)* | *(u TEUR)* |
|  |  |  |
| **Stanje 1. siječnja**  | **2.210** | **1.721** |
| Vrijednosno usklađena potraživanja tijekom godine  | 143 | 174 |
| Isknjižena, prethodno vrijednosno usklađena potraživanja | -458 | -235 |
| Naplaćena, prethodno vrijednosno usklađena potraživanja | -175 | -253 |
| **Stanje 31. prosinca**  | **1.721** | **1.407** |
|  |  |  |

1. **Potraživanja od države i drugih institucija**

|  |  |  |
| --- | --- | --- |
|  | **31.12.2023.** | **31.12.2024.** |
|  | *(u TEUR)* | *(u TEUR)* |
|  |  |  |
| Potraživanja za državne potpore (subvencije) /i/ | 832 | 1.225 |
| Ostala potraživanja | 116 | 52 |
|  | **948** | **1.277** |
|  |  |  |

/i/ Potraživanja za državne potpore (subvencije) u iznosu od 1.225 TEUR odnose se na potraživanja od Ministarstva gospodarstva i održivog razvoja i Fonda za zaštitu okoliša za cijene toplinske energije i plina sukladno Uredbi o otklanjanju poremećaja na domaćem tržištu energije.

1. **Novac u banci i blagajni**

Novac u banci i blagajni na dan 31. prosinca 2024. godine iznosio je 1.944 TEUR (2023.: 1.948 TEUR).

Društvo ima otvorene račune u sljedećim bankama: Erste & Steiermärkische Bank d.d., Zagrebačka banka d.d., Privredna banka Zagreb d.d.,Agram banka d.d., Karlovačka banka d.d., Partner banka d.d. i BKS Bank AG podružnica Hrvatska.

1. **Plaćeni troškovi budućeg razdoblja i obračunati prihodi**

Plaćeni troškovi budućeg razdoblja na dan 31. prosinca 2024. godine iznose 48 TEUR (2023.: 52 TEUR). Tijekom 2024. godine ukinut je iznos vremenskih razlika od 52 TEUR (2023.: 100 TEUR) te je priznat iznos vremenskih razlika od 48 TEUR (2023.: 52 TEUR).

1. **Kapital i rezerve**

Vlasnička struktura na dan 31. prosinca 2024. i 2023. godine je kako glasi:

|  |  |  |  |  |
| --- | --- | --- | --- | --- |
|  | **31.12.2023.** | **31.12.2023.** | **31.12.2024.** | **31.12.2024.** |
|  | *(u TEUR)* | *%* | *(u TEUR)* | *%* |
|  |  |  |  |  |
| Grad Rijeka | 30.731 | 91,876% | 30.731 | 91,876% |
| CROPLIN d.o.o., Zagreb | 2.717 | 8,124% | 2.717 | 8,124% |
| **Ukupno** | **33.448** | **100%** | **33.448** | **100%** |
|  |  |  |  |  |

Odluka o uporabi dobiti tekuće godine u iznosu od 196 TEUR nije donesena te biti će biti predmetom odluke skupštine Društva. Do datuma usvajanja izvještaja uprava Društva nije sastavila prijedlog odluke o uporabi dobiti.

1. **Rezerviranja**

|  |  |  |  |
| --- | --- | --- | --- |
|  | **Rezerviranja za mirovine, otpremnine i slično** | **Rezerviranja za sudske sporove** | **Ukupno** |
|  | *(u TEUR)* | *(u TEUR)* | *(u TEUR)* |
|  |  |  |  |
| **Stanje 1. siječnja** | **247** | **59** | **306** |
| Iskorištena rezerviranja | -58 | -50 | -108 |
| Ukinuta rezerviranja | 0 | 0 | 0 |
| Nova rezerviranja | 161 | 24 | 185 |
| **Stanje 31. prosinca**  | **350** | **33** | **383** |
|  |  |  |  |

Rezerviranja za mirovine, otpremnine i slično se odnose na rezerviranja za otpremnine, jubilarne naknade i neiskorišteni godišnji odmor.

1. **Obveze prema bankama i drugim financijskim institucijama**

|  |  |  |  |  |  |
| --- | --- | --- | --- | --- | --- |
|  | **Glavnica***(u TEUR)* | **Kamatna****Stopa** | **Datum dospijeća** | **2023.** | **2024.** |
|  | *(u TEUR)* | *(u TEUR)* |
| **Dugoročne obveze** |  |  |  |  |  |
| Privredna banka Zagreb d.d. Kredit klupski /i/ | 11.193 |  3M EURIBOR + 3,30 %  | 31.03.2033. | 10.806 | 10.315 |
| Erste & Steiermärkische Bank d.d. Rijeka /ii/ | 3.982  | 2,30%  | 31.12.2038. | 3.982 | 3.716 |
| Erste & Steiermärkische Bank d.d. Rijeka /iii/ | 2.654  | 3M EURIBOR + 2% | 31.12.2026. | 727 | 485 |
| Europska banka za obnovu i razvoj /iv/ | 6.150  | 3,10% + 6M EURIBOR | 10.03.2026. | 712 | 427 |
| Partner banka d.d. /v/ | 929  | 4,00% promjenjiva | 1.12.2025. | 345 | 158 |
| Tekuće dospijeće dugoročnih kredita |   |   |   | -1.448 | -1.945 |
| BKS – leasing Croatia d.o.o. /vii/ | 320  | 2,77%+3M EURIBOR | 11.07.2028. | 260 | 176 |
| OTP Leasing d.d. /viii/ | 84 | 6,5%  | 1.10.2031. | 0 | 82 |
| ERSTE&STEIERMÄRKISCHE S-LEASING d.o.o. /ix/ | 25 | 5,99%  | 1.10.2029. | 0 | 24 |
| Tekuće dospijeće leasinga  |  |  |  | -86 | -76 |
| **Ukupno dugoročne obveze** |  |  |  | **15.300** | **13.362** |
|  |  |  |  |  |  |
| **Kratkoročne obveze** |  |  |  |  |  |
| Tekuće dospijeće dugoročnih kredita |   |   |   | 1.532 | 2.021 |
| Erste&steiermarkische bank d.d. /vi/ | 1.550  | 4,00%  | 30.6.2024. | 1.550 | 0 |
| **Ukupno kratkoročne obveze** |  |  |  | **3.082** | **2.021** |
|  |  |  |  |   |   |
| **Sveukupno** |  |  |  | **18.382** | **15.383** |
|  |  |  |  |  |  |

1. **Obveze prema bankama i drugim financijskim institucijama (nastavak)**

/i/ Klupski kredit br. 5710014769 (Agram banka d.d., Karlovačka banka d.d., Hrvatska poštanska banka d.d. (ranije: Nova hrvatska banka d.d.) Privredna banka Zagreb d.d. i Zagrebačka banka d.d.) na iznos od 11.193 TEUR primljen u 2023. godine za restrukturiranje postojećih financijskih obveza na način da su Klupskim kreditom zatvorene obveze po postojećim kreditima u Agram banci d.d., Karlovačkoj banci d.d., Hrvatskoj poštanskoj banci d.d. (ranije: Novoj hrvatskoj banci d.d.), Zagrebačkoj banci d.d. i obveze po izdanim komercijalnim zapisima u Privrednoj banci Zagreb d.d.

Instrumenti osiguranja Klupskog kredita su:

* Ugovor o zasnivanju hipoteke na založenim nekretninama, solemniziran kod javnog bilježnika sukladno odredbama Ovršnog zakona i to na nekretninama kako slijedi:
	+ nekretnine upisane u zemljišnim knjigama Općinskog suda u Rijeci, z.k. uložak br. 3194, k.o. Plase označene kao: k.č. 97/1, k.č. 97/6, k.č. 97/8, k.č. 97/9.
	+ nekretnine upisane u zemljišnim knjigama Općinskog suda u Rijeci k.č. 977/32, Toplana, rezervoar i dvorište površine 457 m2 z.k. uložak 3195, k.o. Plase; k.č. 613/7, Toplana površine 212 m2, z.k. uložak 2382, k.o. Kozala; k.č 614/3, Okoliš površine 56 m2, z.k. uložak 3127, k.o. Kozala; k.č 144/14 Okoliš površine 77 m2, z.k. uložak 5544, k.o. Rijeka; k.č 613/4 Okoliš površine 444 m2, z.k. uložak 5361, k.o. Kozala.
* Ugovor o zasnivanju hipoteke na nekretnini, solemniziran kod javnog bilježnika sukladno odredbama Ovršnog zakona upisane u zemljišnim knjigama Općinskog suda u Rijeci, z.k. uložak br. 3194, k.o. Plase označena kao: k.č. 97/7.
* dvije Zadužnice Korisnika kredita u korist svakog pojedinog Davatelja kredita u iznosu glavnice Kredita s kojom svaki pojedini Davatelj kredita sudjeluje u Kreditu, uvećano za sve Kamate, naknade i troškove, potvrđene kod javnog bilježnika sukladno odredbama Ovršnog zakona,
* dvije bianco vlastite mjenice Korisnika kredita s klauzulom „bez protesta“, uz mjenično očitovanje, u korist svakog Davatelja kredita u iznosu glavnice Kredita s kojom svaki pojedini Davatelj kredita sudjeluje u Kreditu, uvećano za sve Kamate, naknade i troškove, koje mjenično očitovanje je ovjereno kod javnog bilježnika, u obliku i sadržaju prihvatljivom Davateljima kredita,
1. **Obveze prema bankama i drugim financijskim institucijama (nastavak)**
* police osiguranja Založenih nekretnina i Nekretnine vinkulirane u korist Davatelja kredita.

/ii/ Kredit Erste & Steiermärkische Bank d.d. – 5119767358 odobren je u 2022. godini u svrhu Investicijskog ulaganja u Projekt obnove sustava toplinarstva grada Rijeke u iznosu od 3.982 TEUR (izvorni iznos 30.000 THRK).

Kao instrument osiguranja za kredit primljen od Erste & Steiermärkische Bank d.d. dana je zadužnica korisnika kredita.

/iii/ Kredit Erste & Steiermärkische Bank d.d. - 51016015-5105566262 odobren je u 2011. godini u svrhu financiranja izgradnje i proširenje plinske mreže grada Rijeka i okolice. Sredstva su odobrena u kunama ali se na dan korištenja preračunavaju u eure. Odobrena sredstva iznose 2.654 TEUR (izvorni iznos 20.000 THRK).

Instrumenti osiguranja za kredit primljen od Erste & Steiermärkische Bank d.d. su sljedeći:

* 2 (dvije) bjanko akceptirane mjenice Korisnika kredita s klauzulom "bez protesta" i mjeničnim očitovanjem; upis založnog prava na nekretnini upisanoj kod Općinskog suda u Rijeci, Zemljišnoknjižni odjel Rijeka u z.k.ul. 5137, k.o. 999906, Plase, k.č.br. 97/2, k.č.br. 97/3.

/iv/ Društvo je u 2014. godini sklopilo ugovor o dugoročnom kreditu sa Europskom bankom za obnovu i razvoj na ukupan iznos od 6.150 TEUR za financiranje projekta Kampus.

Instrumenti osiguranja za kredit primljen od Europske banke za obnovu i razvoj su sljedeći:

* ugovor o zalogu bankovnog računa, Zadužnica i Ugovor o osiguranju novčane tražbine ustupanjem tražbina po osnovi osiguranja.

/v/ Obveze prema Partner banci d.d. se odnose na obveze za dugoročni kredit primljen u 2020. godini u iznosu 929 TEUR (izvorni iznos 7.000 THRK) za trajna obrtna sredstva.

Instrumenti osiguranja za kredit primljen od Partner banke su sljedeći:

* 2 (dvije) bjanko mjenice potpisane i akceptirane od strane korisnika kredita
* 2 (dvije) zadužnice korisnika kredita.
1. **Obveze prema bankama i drugim financijskim institucijama (nastavak)**

/vi/ Kredit Erste & Steiermärkische Bank d.d. (broj Ugovora kredita: 5002376235) odobren u 2023. godini u svrhu financiranja obrtnih sredstava (komunalna društva ili javni sektor) u iznosu od 1.550 TEUR i zatvoren je tijekom 2024. godine.

Kao instrument osiguranja za kredit dana je zadužnica korisnika kredita.

/vii/ Društvo je tijekom 2019. godine temeljem javne nabave kupilo 13 vozila te tijekom 2022. godine 3 vozila od BKS – leasing Croatia d.o.o. Tijekom 2023. godine je novonabavljeno 13 vozila od BKS – leasing Croatia d.o.o.

Instrument osiguranja za financijski leasing primljen od BKS – leasing Croatia d.o.o. je zadužnica primatelja leasinga.

/viii/ Društvo je tijekom 2024. godine nabavilo teretno vozilo od OTP Leasing d.d. Instrument osiguranja za financijski leasing primljen od OTP Leasing d.d. je zadužnica primatelja leasinga.

/ix/ Društvo je tijekom 2024. godine nabavilo teretno vozilo od ERSTE&STEIERMÄRKISCHE S-LEASING d.o.o.. Instrument osiguranja za financijski leasing primljen od ERSTE&STEIERMÄRKISCHE S-LEASING d.o.o. je zadužnica primatelja leasinga.

/x/ Društvo je u prosincu 2024. godine potpisalo ugovor o okvirnom kreditu po transakcijskom računu broj 1100401603 na iznos od 700 TEUR. Kredit je namijenjen je za korištenje sredstava s računa i na dan 31. prosinca 2024. godine okvir nije iskorišten. Rok vraćanja je najkasnije do 22. prosinca 2025. godine, a kamatna stopa je fiksna i iznosi 4% godišnje te se obračunava primjenom komforne metode za odgovarajući broj dana na iskorišteni iznos. Kao instrument osiguranja dana je izjava sukladno članku 214. Ovršnog zakona (zadužnica) potvrđena kod javnog bilježnika.

**21. Obveze prema bankama i drugim financijskim institucijama (nastavak)**

Rokovi otplate dugoročnih kredita na dan 31. prosinca 2024. i 2023. su kako slijedi:

|  |  |  |  |  |
| --- | --- | --- | --- | --- |
|  | **Kratkoročno** | **Dugoročno** | **Kratkoročno** | **Dugoročno** |
|  | **2023.** | **2023.** | **2024.** | **2024.** |
|  | *(u TEUR)* | *(u TEUR)* | *(u TEUR)* | *(u TEUR)* |
|  |  |  |  |  |
| Kredit klupski /i/ | 491 | 10.315 | 995 | 9.320 |
| Erste & Steiermärkische Bank d.d., Rijeka /ii/ | 265 | 3.716 | 265 | 3.451 |
| Erste & Steiermärkische Bank d.d., Rijeka /iii/ | 242 | 485 | 242 | 242 |
| Europska banka za obnovu i razvoj /iv/ | 285 | 427 | 285 | 142 |
| Partner banka d.d. /v/ | 165 | 181 | 158 | 0 |
| BKS - leasing Croatia d.o.o. /vii/ | 84 | 176 | 62 | 115 |
| OTP Leasing d.d. /viii/ | 0 | 0 | 10 | 72 |
| ERSTE&STEIERMÄRKISCHE S-LEASING d.o.o. /ix/ | 0 | 0 | 4 | 20 |
| **Ukupno** | **1.532** | **15.300** | **2.021** | **13.362** |
|  |  |  |  |  |

Obveze prema bankama i drugim financijskim institucijama koje dospijevaju za pet godina iznose 8.767 TEUR (2023.: 8.579 TEUR), dok obveze prema bankama i drugim financijskim institucijama koje dospijevaju nakon pet godina iznose 6.639 TEUR (2023.: 8.253 TEUR).

1. **Obveze prema dobavljačima**

|  |  |  |
| --- | --- | --- |
|  | **31.12.2023.** | **31.12.2024.** |
|  | *(u TEUR)* | *(u TEUR)* |
|  |  |  |
| Obveze prema dobavljačima u zemlji | 4.040 | 5.347 |
| Obveze prema dobavljačima u inozemstvu | 40 | 26 |
| **Ukupno** | **4.080** | **5.373** |
|  |  |  |

1. **Obveze za zajmove, depozite i slično**

Obveze za zajmove i depozite najznačajnijim dijelom se odnose na zajam od društva KD Vodovod i kanalizacija d.o.o. Rijeka i na dan 31. prosinca 2024. godine iznose 203 TEUR (2023.: 275 TEUR). Katkoročni dio koji dospijeva unutar godine dana iznosi 74 TEUR. Tijekom godine obračunata je kamata od 3%.

1. **Obveze za predujmove**

Obveze za primljene predujmove na dan 31. prosinca 2024. godine iznose 214 TEUR (2023.: 163 TEUR) i najznačajnijim dijelom se odnose na primljena sredstva za priključke na plinsku mrežu.

1. **Obveze za poreze, doprinose i slična davanja**

|  |  |  |
| --- | --- | --- |
|  | **2023.** | **2024.** |
|  | *(u TEUR)* | *(u TEUR)* |
|  |  |  |
| Obveze za porez na dobit | 46 | 166 |
| Obveze za porez na dodanu vrijednost | 103 | 86 |
| Ostale obveze | 87 | 107 |
| **Ukupno** | **236** | **359** |
|  |  |  |

1. **Odgođeno plaćanje troškova i prihod budućega razdoblja**

|  |  |  |
| --- | --- | --- |
|  | **2023.** | **2024.** |
|  | *(u TEUR)* | *(u TEUR)* |
|  |  |  |
| Prihod budućega razdoblja /i/ | 9.152 | 12.313 |
| Odgođeno plaćanje troškova | 235 | 0 |
| **Ukupno** | **9.387** | **12.313** |
|  |  |  |

/i/ Prihod budućega razdoblja u iznosu od 8.258 TEUR (2023.: 4.687 TEUR) odnosi se na primljena bespovratna sredstva u okviru operativnog programa "Konkurentnost i kohezija 2014.-2020." financirana iz Europskog fonda za regionalni razvoj koje kontrolira Središnja agencija za financiranje i ugovaranje programa i projekata Europske unije (SAFU). Svrha projekta je financiranja obnove sustava toplinarstva Rijeke kojom se predviđa modernizacija sedam sustava toplinarstva radi postizanja energetski učinkovitog sustava uz korištenje kogeneracije i obnovljivih izvora energije.

Prihod budućega razdoblja u iznosu od 2.769 TEUR (2023.: 3.119 TEUR) odnosi se na bespovratna sredstva primljena od Grada Rijeke i INA d.d. koja su korištena za financiranje investicija te se ta sredstva sučeljavaju s odnosnim troškom amortizacije. Društvo je do 2000. godine navedena sredstva knjižilo primjenom kapitalnog pristupa, a od 2000. godine primjenjuje dobitni pristup.

Tijekom 2024. godine ukinut je iznos vremenskih razlika od 907 TEUR (2023.: 455 TEUR) te je priznat iznos vremenskih razlika od 3.833 TEUR (2023.: 5.332 TEUR). **27. Financijski instrumenti i upravljanje rizicima**

**Upravljanje rizikom kapitala**

Društvo upravlja svojim kapitalom na način da osigura kontinuitet poslovanja, uz maksimiziranje povrata vlasnicima kroz optimizaciju salda dugovanja i kapitala.

Struktura kapitala Društva sastoji se od novca u banci i novca u blagajni prikazanog u bilješci 17 i kapitala koji se može pripisati kapitalu vlasnika matice uključujući upisani kapital i rezerve.

Uprava Društva redovito pregledava strukturu kapitala.

**Ciljevi upravljanja financijskim rizicima**

Upravljanje financijskim rizicima koji se odnose na poslovanje Društva odnosi se na upravljanje tržišnim rizikom (uključujući rizik fer vrijednosti kamata i rizik cijena), kreditnim rizikom, rizikom likvidnosti i rizikom novčanog tijeka kamata.

* **Kamatni rizik**

Društvo je izloženo rizicima povezanima s učinkom promjena tržišnih kamatnih stopa na svoj financijski položaj i novčane tokove. Društvo u ovom trenutku nije zaštićeno od ovih rizika**.**

* **Kreditni rizik**

Kreditni rizik odnosi se na rizik neispunjenja ugovornih obveza drugih ugovornih strana koji će proizvesti financijski gubitak Društva. Društvo je usvojilo politiku prema kojoj posluje samo sa kreditno sposobnim ugovornim stranama. Potraživanja od kupaca odnose se na veliki broj kupaca.

Kontinuirano vrednovanje potraživanja provodi se na temelju financijskog položaja kupaca i, kada je prikladno avansnim plaćanjem. Društvo nema značajniju izloženost kreditnom riziku prema nijednoj ugovornoj strani ili grupi ugovornih strana sličnih karakteristika, budući da se potraživanja od kupaca odnose na veliki broj kupaca.

1. **Financijski instrumenti i upravljanje rizicima (nastavak)**
* **Kreditni rizik (nastavak)**

Imovina koja potencijalno može izložiti Društvo kreditnom riziku sastoji se uglavnom od potraživanja od kupaca. Iznosi iskazani u bilanci umanjeni su za ispravak vrijednosti, odnosno rezerviranja za sumnjiva i sporna potraživanja. Maksimalna izloženost kreditnom riziku predstavljena je knjigovodstvenim iznosima svake pojedine imovine u bilanci.

* **Rizik likvidnosti**

Odgovornost za rizik likvidnosti je na Upravi, koja je izradila prikladan okvir za upravljanje rizikom likvidnosti, kratkoročnim, srednjoročnim i dugoročnim financiranjem i zahtjevima upravljanja likvidnošću. Društvo upravlja rizikom likvidnosti održavajući prikladne pričuve i bankovna sredstva neprekidnim praćenjem predviđenih i stvarnih novčanih tijekova, te uspoređujući rokove dospijeća financijske imovine i obveza. Društvo ograničava isporuku usluga krajnjem kupcu, izrađuje planove naplate potraživanja, usklađuje ih sa obavezama, te prilikom ugovaranja usluga preuzima osnovne, lako naplative, instrumente osiguranja u vidu zadužnica. Od 2018. godine traži i ovjerene kod javnog bilježnika, Izjave vlasnika prostora ili tvrtke o solidarnom jamstvu. Također planiranjem, i odgađanjem određenih troškova, od nabave kapitala do ostalih roba i usluga, Društvo aktivno promišlja procjenjujući pravo vrijeme investiranja. Poslovnom strategijom Društva planira se povećanje prodaje, skraćivanje roka naplate potraživanja, a sve u cilju poboljšanja likvidnosti. Provedenim restrukturiranjem financijskih obveza Društva u 2023. godini putem Klupskog kredita smanjen je rizik nelikvidnosti.

**Fer vrijednost**

Fer vrijednost je iznos kojim bi se neka imovina mogla razmijeniti ili obveza podmiriti, između informiranih i spremnih strana u transakciji pred pogodbom. Fer vrijednosti su određene na temelju dostupnih kotiranih tržišnih cijena.

U situaciji kad kotirane tržišne cijene nisu dostupne fer vrijednost se određuje korištenjem metode diskontiranih novčanih tijekova ili drugim prikladnim metodama. Promjene u pretpostavkama, uključujući diskontne stope i procijenjene buduće novčane tijekove značajno utječu na procjenu fer vrijednosti. Prema tome, postoji mogućnost da procijenjena vrijednost kod prodaje financijskog instrumenta neće biti realizirana. Po mišljenju Uprave, na dan 31. prosinca 2024. i 2023. godine, knjigovodstveni iznosi novca i novčanih ekvivalenata, potraživanja i obveza približni su njihovim fer vrijednostima.

1. **Transakcije s povezanim strankama**

Strane se smatraju povezanim ako jedna strana ima sposobnost kontrole nad drugom stranom, ako je pod zajedničkom kontrolom ili ima značajan utjecaj na poslovanje druge strane.

U nastavku su navedene sve povezane stranke (sukladno Hrvatskim standardima financijskog izvještavanja) i stanje odnosa s povezanim strankama.

Transakcije između Društva i njegovih povezanih strana tijekom 2023. i 2024. godine su kako slijedi:

|  |  |  |  |  |
| --- | --- | --- | --- | --- |
|  | **31.12.2023.** | **31.12.2023.** | **31.12.2024.** | **31.12.2024.** |
| **Povezana strana** | *(u TEUR)* | *(u TEUR)* | *(u TEUR)* | *(u TEUR)* |
|  | **Potraživanja** | **Obveze** | **Potraživanja** | **Obveze** |
|  |  |  |  |  |
| Grad Rijeka | 1.120 | 131 | 503 | 6 |
| **Ukupno** | **1.120** | **131** | **503** | **6** |
|  |  |  |  |  |

|  |  |  |  |  |
| --- | --- | --- | --- | --- |
|  | **2023.** | **2023.** | **2024.** | **2024.** |
| **Povezana strana** | *(u TEUR)* | *(u TEUR)* | *(u TEUR)* | *(u TEUR)* |
|  | **Prihodi**  | **Troškovi** | **Prihodi**  | **Troškovi** |
|  |  |  |  |  |
| Grad Rijeka | 1.206 | 228 | 1.516 | 220 |
| **Ukupno** | **1.206** | **228** | **1.516** | **220** |
|  |  |  |  |  |